CELEX: 52013JC0014
Language: sl
Date: 2013-05-16
Title: Skupni predlog SKLEP SVETA o stališču Unije v okviru Pridružitvenega sveta, ustanovljenega z Evro-mediteranskim sporazumom o pridružitvi med Evropsko skupnostjo in njenimi državami članicami na eni strani ter Libanonsko republiko na drugi strani, v zvezi s sprejetjem Priporočila o izvajanju drugega akcijskega načrta ESP EU-Libanon

|
			
		
		
		52013JC0014
		
			Skupni predlog SKLEP SVETA o stališču Unije v okviru Pridružitvenega sveta, ustanovljenega z Evro-mediteranskim sporazumom o pridružitvi med Evropsko skupnostjo in njenimi državami članicami na eni strani ter Libanonsko republiko na drugi strani, v zvezi s sprejetjem Priporočila o izvajanju drugega akcijskega načrta ESP EU-Libanon /* JOIN/2013/014 final - 2013/0149 (NLE) */
			
				
		
		
			
			   	OBRAZLOŽITVENI
MEMORANDUM
Libanon in Evropska skupnost sta pogodbene
odnose prvič vzpostavila leta 1965 s podpisom Sporazuma o trgovinskem
in tehničnem sodelovanju. K razvoju dvostranskih odnosov sta znatno
prispevala pridružitveni sporazum iz leta 2002 (ki je začel veljati
1. aprila 2006) in akcijski načrt evropske sosedske politike
(ESP), sprejet leta 2007 za obdobje petih let. V teh letih se je dobro
sodelovanje med Libanonom in Evropsko unijo še okrepilo ter je privedlo do močnega
in konstruktivnega partnerstva.
V tem okviru so se
odnosi med EU in Libanonom nedavno okrepili s številnimi delovnimi sestanki
pododborov, nadaljevanjem aktivnosti Pridružitvenega odbora in nazadnje s
srečanjem Pridružitvenega sveta oktobra 2012. Z aktivnim sodelovanjem
in koristnimi izmenjavami je Libanon potrdil svojo odločenost, da bo trden
partner v evropski sosedski politiki (ESP). Na strani EU so sklepi Sveta
za zunanjo politiko julija 2012 ponovno potrdili „pomen, ki ga EU
pripisuje krepitvi svojega partnerstva z Libanonom v okviru evropske sosedske
politike“. EU je v sklepih Sveta za zunanjo politiko novembra 2012 Libanon
spodbudila k nadaljevanju procesa reform in potrdila, da „se veseli
okrepljenega sodelovanja z Libanonom, kot je navedeno v novem akcijskem načrtu
ESP, ki je trenutno v postopku sprejemanja“.
Prvi akcijski
načrt ESP EU-Libanon je prenehal veljati januarja 2012, njegova
veljavnost pa je bila podaljšana s pismi, ki sta si jih komisar Štefan Füle,
odgovoren za širitev in ESP, ter Nicolas Nahhas, libanonski minister za
gospodarstvo in trgovino, za eno leto oziroma do sprejetja novega akcijskega
načrta.
V skupnem
sporočilu visokega predstavnika in Komisije Parlamentu in Svetu iz
maja 2011 z naslovom Nov odziv na spremembe v sosedstvu: pregled
evropske sosedske politike je bil opisan nov pristop, katerega cilj je
višja raven razlikovanja, pri čemer bo lahko vsaka partnerica vzpostavila
vezi z EU glede na svoje želje, potrebe in zmogljivosti, vendar tudi na podlagi
vzajemne odgovornosti in ravni zavezanosti univerzalnim vrednotam na
področju človekovih pravic, demokracije in pravne države ter
sposobnosti izvajanja skupno dogovorjenih prednostnih nalog. EU si bo v skladu
z navedenim sporočilom prizadevala za bolj poenostavljeno in skladnejšo
politiko ter programski okvir, tako da bo akcijske načrte ESP in
pomoč EU usmerila v manj prednostnih nalog, podprtih z natančnejšimi
merili uspešnosti.
V tem drugem akcijskem
načrtu so jasno opisani prednostni cilji za partnerstvo EU-Libanon in
natančno opredeljena merila uspešnosti, kazalniki, časovni razporedi
ter možna posredovanja EU za vsakega od njih. 
Evropska
služba za zunanje delovanje je spomladi leta 2012 vzpostavila začetne
stike z Libanonom. Temu je sledilo oblikovanje osnutka novega akcijskega
načrta v tesnem sodelovanju s službami Komisije in držav članic v
več krogih posvetovanj, ki so pripeljala do priprave osnutka za pogajanja.
Po krogu pogajanj v Bejrutu avgusta 2012 je bil osnutek v sodelovanju s
partnerji Komisije in držav članic dodatno spremenjen. Po koncu
Pridružitvenega sveta oktobra 2012 sta EU in Libanon dosegla
politično soglasje o osnutku, ki je predmet nedokončanih postopkov.
Drugi akcijski
načrt ESP EU-Libanon šteje za ključno referenčno orodje, s
katerim se bodo v prihodnjih letih posebej vodili dvostranski odnosi EU z
Libanonom. ESP bo imela tudi v prihodnje vlogo gonila in enotnega okvira
politike, ki med drugim temelji na partnerstvu in skupni odgovornosti ter na
razlikovanju, ki temelji na uspešnosti, in prilagojeni pomoči.
Komisija in visoki predstavnik
EU za zunanje zadeve in varnostno politiko prilagata skupni predlog sklepa
Sveta o stališču Unije v okviru Pridružitvenega sveta EU-Libanon glede
sprejetja Priporočila o izvajanju drugega akcijskega načrta, ki je
opisan v Prilogi.
Zato Komisija in visoki predstavnik pozivata
Svet, naj sprejme priloženi skupni predlog sklepa Sveta.
2013/0149 (NLE)
Skupni predlog
SKLEP SVETA
o stališču Unije v okviru
Pridružitvenega sveta, ustanovljenega z Evro-mediteranskim sporazumom o
pridružitvi med Evropsko skupnostjo in njenimi državami članicami na eni
strani ter Libanonsko republiko na drugi strani, v zvezi s sprejetjem
Priporočila o izvajanju drugega akcijskega načrta ESP EU-Libanon
SVET EVROPSKE UNIJE JE –
ob upoštevanju Sklepa Sveta 2006/356/ES z
dne 14. februarja 2006 o sklenitvi Evro-mediteranskega sporazuma o
pridružitvi med Evropsko skupnostjo in njenimi državami članicami na eni
strani ter Libanonsko republiko na drugi strani, zlasti prvega pododstavka
člena 2 zadevnega sklepa,
ob upoštevanju skupnega predloga Komisije in
visokega predstavnika EU za zunanje zadeve in varnostno politiko,
ob upoštevanju naslednjega:
(1)       Evro-mediteranski sporazum o
pridružitvi med Evropsko skupnostjo in njenimi državami članicami na eni
strani ter Libanonsko republiko na drugi strani (v nadaljnjem besedilu:
Sporazum) je bil podpisan 17. junija 2002 in je začel veljati
1. aprila 2006.
(2)       Pogodbenici sta se dogovorili
o drugem akcijskem načrtu ESP EU-Libanon, ki bo podpiral izvajanje
Evro-mediteranskega pridružitvenega sporazuma z določitvijo in dogovorom o
konkretnih ukrepih za doseganje ciljev Sporazuma –
SPREJEL NASLEDNJI SKLEP: 
Člen 1
Stališče Unije v okviru Pridružitvenega
sveta, ustanovljenega z Evro-mediteranskim sporazumom o pridružitvi med
Evropsko skupnostjo in njenimi državami članicami na eni strani ter
Libanonsko republiko na drugi strani, v zvezi z izvajanjem akcijskega
načrta ESP EU-Libanon temelji na osnutku Priporočila Pridružitvenega
sveta, priloženega k temu sklepu.
Člen 2
Ta sklep začne veljati na dan sprejetja.
V Bruslju,
                                                                       Za
Svet
                                                                       Predsednik
Osnutek
PRIPOROČILO
o
izvajanju akcijskega načrta ESP EU-Libanon
PRIDRUŽITVENI SVET EU-LIBANON JE –
ob upoštevanju Evro-mediteranskega sporazuma o
pridružitvi med Evropsko skupnostjo in njenimi državami članicami na eni
strani ter Libanonsko republiko na drugi strani (v nadaljnjem besedilu:
Sporazum), zlasti člena 76(2) Sporazuma,
ob upoštevanju naslednjega:
·                        
V skladu s členom 86 Sporazuma
pogodbenici sprejmeta vse splošne ali posebne ukrepe, potrebne za izpolnjevanje
obveznosti iz Sporazuma, in poskrbita, da se dosežejo cilji iz Sporazuma.
·                        
Pogodbenici Sporazuma sta se dogovorili o besedilu
drugega akcijskega načrta evropske sosedske politike EU-Libanon (v
nadaljnjem besedilu: akcijski načrt EU-Libanon).
·                        
Akcijski načrt EU-Libanon bo podpiral
izvajanje Sporazuma z določitvijo in dogovorom med pogodbenicama o
konkretnih ukrepih za praktično usmeritev tega izvajanja.
·                        
Akcijski načrt ima dvojni namen:
določitev konkretnih ukrepov za izpolnjevanje obveznosti pogodbenic, določenih
v Sporazumu, in zagotavljanje širšega okvira za nadaljnjo krepitev odnosov med
EU in Libanonom, ki bo vključeval obsežno gospodarsko povezovanje in
poglabljanje političnega sodelovanja, v skladu s splošnimi cilji Sporazuma
–
SPREJEL NASLEDNJE PRIPOROČILO:
Edini člen
Pridružitveni svet priporoča, da
pogodbenici izvajata akcijski načrt EU-Libanon, določen v Prilogi,
če je to izvajanje usmerjeno v doseganje ciljev Evro-mediteranskega
sporazuma o pridružitvi med Evropsko skupnostjo in njenimi državami članicami
na eni strani ter Libanonsko republiko na drugi strani.
V …
Za Pridružitveni svet
Predsednik
PRILOGA 
Akcijski načrt za partnerstvo in
sodelovanje med EU in Libanonom 2013–2015
I.            Uvod
Libanon in Evropska unija sta zavezana z
Evro-mediteranskim pridružitvenim sporazumom, v veljavi od leta 2006.
Vendar njuni pogodbeni odnosi trajajo znatno dlje, in sicer od sprejetja
Sporazuma o trgovinskem in tehničnem sodelovanju leta 1965. Ves ta
čas je bilo sodelovanje med Libanonom in Evropsko unijo dobro in vedno
tesnejše. Kot je navedeno v Pridružitvenem sporazumu, si pogodbenici delita
zavezanost demokraciji in človeškim pravicam ter imata veliko skupnih
političnih in gospodarskih interesov. V tem okviru želita dodatno razviti
in okrepiti svoje partnerstvo.
Nedavne zaporedne vlade Libanona so svojo
zavezanost političnim in gospodarskih reformam izrazile v zakonodaji, s
prilagoditvijo politik in izboljšavami javne uprave. Poudarile so svojo
navezanost na načela, vsebovana v libanonski ustavi in poznejših sporazumih,
vključno z libanonsko suverenostjo, neodvisnostjo, demokratično
ureditvijo, temeljnimi svoboščinami, enakopravnostjo vseh državljanov in
enotnostjo glede nacionalnega ozemlja, naroda in institucij. Prav tako so
izrazili svoje spoštovanje mednarodnih resolucij. Evropska unija v celoti
podpira in spodbuja zavezanost tem načelom in tudi reformna prizadevanja
na njihovi podlagi.
Nova sosedska politika
Evropska unija je ob zgodovinskih spremembah v
južni soseščini razvila nov pristop. Njegov cilj je zagotavljanje čim
bolj ustreznih odzivov na hitre razvoje dogodkov v sosednjih državah,
vključno z nujnostjo začetka ali nadaljevanja temeljnih in korenitih
reform, da se vzpostavijo in utrdijo zdrave demokracije, podpre trajnostna in
vključujoča gospodarska rast ter nadzirajo čezmejne posledice.
Libanon je prispeval k analizi, v skladu s katero je EU razvila ta pristop.
Ta revidirana evropska sosedska politika (ESP)
temelji na vzajemni odgovornosti in skupni zavezanosti univerzalnim vrednotam
na področju človeških pravic, demokracije in pravne države.
Vzpostavlja višjo raven razlikovanja in določa raven podpore EU v
skladu z ambicijami partnerskih držav v smislu približevanja EU, posebnih
potreb in razpoložljivih zmogljivosti, napredka pri izvajanju reform in krepitve
demokracije in pravne države ter spoštovanja človekovih pravic in
temeljnih svoboščin. Poleg tega omogoča, da se s krepitvijo odnosov
dosežejo večja gospodarska vključenost, večja mobilnost in
tesnejše politično sodelovanje na področjih upravljanja, varnosti,
reševanja sporov in sodelovanja v mednarodnih forumih v zvezi z zadevami
skupnega interesa.
Cilji novega pristopa k sosedski politiki so: (a)
zagotoviti večjo pomoč partnerjem, ki si prizadevajo za poglabljanje
demokracije in spoštovanje pravne države, človekovih pravic in temeljnih
svoboščin; (b) podpreti razvoj trajnostnega in
vključujočega gospodarstva, ki zmanjšuje socialne in regionalne
neenakosti, ustvarja delovna mesta ter izboljšuje življenjske standarde
prebivalstva in (c) vzpostaviti tesnejše partnerstvo z narodi in
civilnimi družbami partnerskih držav.
Novi akcijski načrt
V smislu večjih vzajemnih ambicij v danem
okviru so pogoji za napredovanje odnosa med EU in Libanonom na naslednjo
stopnjo pravi. Ta drugi akcijski načrt ESP EU-Libanon je politični
dokument na podlagi določb Pridružitvenega sporazuma, ki opredeljujejo
področja sodelovanja. Da bi pogodbenici omogočili boljše delovanje
tega akcijskega načrta, soglašata, da se osrednja pozornost nameni omejenemu
številu skupno opredeljenih prednostnih ciljev. Ti so opredeljeni spodaj v
obliki meril uspešnosti, ki prikazujejo posebne mejnike za doseganje posameznih
prednostnih ciljev, in kazalnikov, ki prikazujejo podatke ali posebne korake za
omogočanje merjenja napredka. Časovni razporedi prikazujejo obdobja
izvajanja. Opredelitev posameznega prednostnega cilja vključuje možna
posredovanja EU v obliki sodelovanja, nudenja pomoči ali zbiranja sredstev
(pri sklicevanju na obstoječe instrumente se to razume tudi v smislu instrumentov
naslednje generacije, tj. po letu 2013). Program prihodnjega
finančnega sodelovanja in pomoči med EU in Libanonom bo oblikovan v
skladu s tem akcijskim načrtom. Dodatni cilji so določeni v prilogi,
ki obsega področja sodelovanja, predvidena v Pridružitvenem sporazumu, in
ima funkcijo referenčnega dokumenta za njegovo izvajanje. 
Začetno trajanje akcijskega načrta
je tri leta.
Da se zagotovi čim boljše izvajanje in
vzpostavi povezava med napredkom k zgoraj opredeljenim prednostnim ciljem in
zagotovljeno pomočjo, bodo Pridružitveni odbor in pododbori,
vzpostavljeni v skladu s Pridružitvenim
sporazumom, redno izvajali spremljanje in ocenjevanje,
kar se bo izvajalo tudi s poročili o napredku
obeh pogodbenic. Če
pogodbenici ugotovita, da je treba akcijski načrt za prihodnje(-a)
leto(-a) ustrezno prilagoditi, lahko to storita na podlagi medsebojnega
soglasja. Ko se bo bližal datum prenehanja veljavnosti, bosta pogodbenici
ocenili skupno raven izvajanja tega akcijskega načrta. Na podlagi te ocene
se lahko odločita za podaljšanje trajanja za eno leto, nato po preteku
enega leta ponovno za eno dodatno leto in tako naprej. Za sprejemanje navedenih
odločitev je pristojen Pridružitveni svet.
Osnutek akcijskega načrta bo predložen v
odobritev Pridružitvenemu svetu EU-Libanon.
II.          Prednostne
naloge za ukrepanje
Seznam prednostnih nalog
A........... Preoblikovanje pravnega sistema
(vključno s segmentom zaporov) za večjo učinkovitost, uspešnost
in neodvisnost sodstva........................................................................................................................... 8
B........... Volilna reforma, da se dosežejo
mednarodni standardi, in povečanje učinkovitosti libanonskega
parlamenta.     9
C........... Zagotavljanje človekovih
pravic in zaščite ranljivega prebivalstva, vključno s palestinskimi
begunci, z zakonodajo ali drugimi ustreznimi ukrepi in usmerjenim delovanjem..................................................... 100
D........... Izboljšanje upravljanja javnih
financ in učinkovito dodeljevanje javnih virov.................. 122
E........... Doseganje večje
učinkovitosti, dobrega upravljanja in preglednosti javne uprave.......... 133
F........... Izboljšano upravljanje varnostnega
sektorja in delovanje organov odkrivanja in pregona, vključno s
sodelovanjem, odgovornostjo in mehanizmi nadzora, ter spodbujanje integriranega
upravljanja meja...... 15
G........... Povečanje konkurenčnosti
trgovine in nadaljnje trgovinsko povezovanje v EU in na mednarodnih trgih,
pristop k STO........................................................................................................................... 166
H........... Izboljšanje poslovnega okolja,
zlasti za mikro, mala in srednje velika podjetja (v nadaljnjem besedilu: MMSP),
in razvoj pogojev na domačem trgu v ključnih sektorjih................................................... 177
I............ Izboljšanje proizvodnje in trženja
kmetijskih proizvodov v skladu z mednarodnimi standardi, spodbujanje
liberalizacije, pospeševanje konkurenčnosti in razvijanje kmetijskega
gospodarstva...... 188
J............ Izboljšanje varstva okolja in
spodbujanje trajnostnega regionalnega razvoja z večjo decentralizacijo in
krepitvijo občin in lokalnih organov............................................................................................... 20
K.......... Izvajanje nacionalne izobraževalne
strategije, izboljšanje tehničnega in poklicnega usposabljanja.          211
L........... Izboljšanje zagotavljanja socialne
zaščite in zdravstvenega varstva.................................. 23
M.......... Izvajanje energetske strategije za
povečanje oskrbe z električno energijo z uvedbo strukturne reforme in
spodbujanjem rabe obnovljivih in nizkoogljičnih virov energije ter
energetske učinkovitosti. 233

Opredelitev
prednostnih nalog
A.           Preoblikovanje
pravnega sistema (vključno s segmentom zaporov) za večjo
učinkovitost, uspešnost in neodvisnost sodstva.
 Merila uspešnosti || Kazalniki 
 -      povečanje zmogljivosti znotraj ministrstva za pravosodje in povezanih organov; končanje procesa avtomatizacije sektorja,       -      dejanski napredek pri neodvisnosti sodstva,   -      izboljšan dostop do sodnega varstva za rezidente Libanona, vključno z ranljivimi skupinami prebivalstva,   -      omejitev sodne pristojnosti vojaških sodišč v zvezi z vojaškimi primeri; javni premislek o reformi sistema verskih sodišč; uvedba arbitražnih postopkov,   -      upravljanje dokazov, ki se uporabijo v kazensko-preiskovalnih postopkih; povečanje števila sodb, ki temeljijo na materialnih dokazih, namesto priznanjih, -      prenos pristojnosti glede zaporov z ministrstva za notranje zadeve na ministrstvo za pravosodje; uskladitev zaporniških predpisov in fizičnih pogojev z mednarodnimi standardi; ravnanje zaporniškega osebja v skladu z mednarodnimi standardi in listino o človekovih pravicah; zmanjšanje prenatrpanosti v zaporih z upoštevanjem posebnih potreb žensk; zagotavljanje spoštovanja zakonodaje, zakonskih rokov in sodnega organa v postopkih pridržanja, -      celotna zakonodajna uskladitev s Konvencijo ZN proti mučenju in drugim krutim, nečloveškim ali poniževalnim kaznim ali ravnanju (UNCAT); kaznivost mučenja in pregon storilcev; učinkovito preprečevanje. || -      nadaljevanje pravne reorganizacije ministrstva za pravosodje, vključno z okrepitvijo enote za informacijsko tehnologijo; usposobljeno osebje in povečanje njihovih usposobljenosti ter spretnosti in znanj; izvedba procesov avtomatizacije in informacijske tehnologije, zlasti na sodiščih; sprememba povprečnega števila primerov, ki se obravnavajo na sodiščih na leto; sprememba povprečnega trajanja sodnih postopkov, -      odpravljena upravna odvisnost visokega sodnega sveta in sodne inšpekcije od ministrstva za pravosodje; uvedba preglednih mehanizmov za mandat, imenovanje in odstavitev pravosodnih predstavnikov, -      zbiranje podatkov o sodni pristojnosti/dostopnosti sodišč, zbiranje podatkov o udeležencih sodnih postopkov, -      sprejetje arbitražnih predpisov in izvajanje njihovih mehanizmov; zmanjšanje števila nevojaških primerov, o katerih razsojajo vojaška sodišča; dokončanje in objava študije verskih sodišč (s strani ministrstva za pravosodje), javna razprava v zvezi s tem, -      ustrezna razvrstitev in hramba dokazov, zbranih med kazenskimi preiskavami, na sodiščih; statistični podatki o obsodbah, -      zaključeni upravni koraki k prenosu pristojnosti za zapore; dokumentirane izboljšave fizične infrastrukture zaporov in centrov za pridržanje; ustrezno usposobljeno in nadzirano osebje; zmanjšanje števila pridržanih brez ustrezne obtožnice in števila zapornikov, ki služijo daljšo kazen od izrečene; začetek gradnje dodatnih zmogljivosti zaporov; razvoj posebnih programov socialne in gospodarske krepitve vlog zapornic in zapornikov v libanonskih zaporih; uradna podreditev upravljanja zaporov sodnemu organu; poročila o obiskih zapora, -      spremembe zakonodaje in zaporniških predpisov, da so v celotni skladni s Konvencijo ZN proti mučenju; opredelitev mučenja za kaznivo dejanje; sprejetje zakonskih in izvedbenih uredb za oblikovanje državnih mehanizmov za preprečevanje mučenja (v skladu z Izbirnim protokolom h konvenciji proti mučenju, ki ga je ratificiral Libanon). 
 Časovni razpored 
 Kratko- do srednjeročno, ves čas trajanja akcijskega načrta. Kratkoročno: procesi avtomatizacije, prenos pristojnosti za zapore, neodvisnost visokega sodnega sveta. 
 Posredovanje(-a) EU 
 Stalna podpora EU reforme pravnega sektorja za večjo neodvisnost sodstva in uskladitev z mednarodnimi standardi (vključno z zapori); stalna podpora avtomatizacije sodišč; čim večja stalna krepitev zmogljivosti in usposabljanje kadrov na Inštitutu za pravne študije ter drugih ustreznih institucijah. 
B.           Volilna
reforma, da se dosežejo mednarodni standardi, in povečanje
učinkovitosti libanonskega parlamenta.
 Merila uspešnosti || Kazalniki 
 -    usklajenost volilne zakonodaje z mednarodnimi standardi in glede na priporočila prejšnjih misij za spremljanje volitev,       -    izvedba prihodnjih volitev v skladu z mednarodnimi standardi in priporočili prejšnjih misij EU za spremljanje volitev; prisotnost neodvisnih mednarodnih in domačih opazovalcev, -    krepitev aktivnosti parlamenta, večja učinkovitost zakonodaje (vključno s prednostno zakonodajo), izboljšanje notranjih postopkov parlamenta. || -    sprejeta zakonodaja, ki spreminja volilno zakonodajo; obseg zakonodajnih sprememb: ustanovitev popolnoma neodvisne volilne komisije, predhodno natisnjene glasovnice, nižja volilna starost, ureditve za pregledno udeležbo izseljencev na volitvah; pravočasnost zakonodajnih sprememb (da se omogoči njihovo izvajanje pred volitvami), -    ocena izvedbe volitev neodvisnih domačih ali mednarodnih opazovalcev; zbiranje podatkov o volilni udeležbi (splošni izid, udeležba žensk (tudi kot kandidatke), udeležba pripadnikov različnih veroizpovedi ali drugih skupin prebivalstva in izseljencev); zbiranje podatkov o morebitnih pritožbah zoper izvedbo volitev, -    pogostost parlamentarnih sej (število sej); zbiranje podatkov o udeležbi/odsotnosti članov in njihova objava; število zakonodajnih predlogov, o katerih se razpravlja/ki se sprejmejo/ki se zavrnejo; povprečno trajanje parlamentarnega postopka in „prepustnost“ zakonov v parlamentu; učinkovita raba parlamentarnih mehanizmov za prednostno zakonodajo; zbiranje podatkov o uporabi novega zakonodajnega sistema za sledenje; posebne izboljšave parlamentarnega poslovnika (npr. uvedba seznamov udeležencev in/ali odsotnih); razpoložljivost strokovnega osebja za podporo zakonodajalcev. 
 Časovni razpored 
 Kratkoročno: volilna reforma s parlamentarnimi volitvami leta 2013 in pozneje z občinskimi volitvami. Srednjeročno: izboljšanje učinkovitosti parlamenta ves čas trajanja akcijskega načrta, stalne izboljšave volilnega okvira. 
 Posredovanje(-a) EU 
 Podpora izvajanja volilne reforme (vključno z logistiko in avtomatizacijo) v skladu z mednarodnimi volilnimi standardi, priporočili evropskih misij za spremljanje volitev in najboljšimi praksami. Podpora parlamentu, vključno z usposabljanjem osebja, da se izboljša kakovost zakonodaje in zakonodajnega postopka ter njegova funkcija pregleda, povečanje zmogljivosti parlamenta v zvezi z raziskavami in analizo politike, izboljšanje institucionalne vloge parlamenta. 
C.           Zagotavljanje človekovih pravic in zaščite
ranljivega prebivalstva, vključno s palestinskimi begunci, z zakonodajo
ali drugimi ustreznimi ukrepi in usmerjenim delovanjem.
 Merila uspešnosti || Kazalniki 
 -      nadaljnja obravnava in izvajanje sprejetih priporočil splošnega rednega pregleda,   -      dokončanje nacionalne strategije o človekovih pravicah in vzpostavitev nacionalne institucije za človekove pravice,   -      izboljšanje položaja in življenjskih razmer ranljivega prebivalstva, vključno z begunci, „razseljenimi osebami“, prosilci za azil, osebami brez državljanstva, delavci v gospodinjstvu, delavci migranti in invalidi, pri vseh glede na njihov posebni položaj; zavezanost načelu nevračanja beguncev in prosilcev za azil v skladu s Konvencijo ZN proti mučenju in drugim krutim, nečloveškim ali poniževalnim kaznim ali ravnanju ter v skladu z mednarodnim običajem; in spremljanje izvajanja nevračanja,     -      napredek pri zaščiti pravic žensk in otrok ter večja udeležba žensk in mladih v javnem življenju v količinskem in kakovostnem smislu, vključno s sodelovanjem pri sprejemanju odločitev in zasedanjem političnih položajev,           -      krepitev človekovih pravic pri odkrivanju in pregonu, zlasti v okviru notranjih varnostnih sil,     -      izboljšanje položaja, humanitarnih in socialnih pravic ter življenjskih razmer palestinskih beguncev v Libanonu, vključno s projekti, v katerih sodeluje libanonska vlada; institucionalni okvir za upravljanje palestinskih taborišč ter mehanizmi pogovora z Agencijo ZN za pomoč in zaposlovanje palestinskih beguncev na Bližnjem vzhodu (v nadaljnjem besedilu: UNRWA) in libanonskimi organi,   -      razširitev zaposlitvenih možnosti za palestinske begunce ter zdravstvenih in izobraževalnih standardov. || -      število opravljenih ustreznih priporočil splošnega rednega pregleda in rezultati naknadne ocene, -      sprejeta nacionalna strategija o človekovih pravicah in dokončana ustanovitev povezane nacionalne institucije; aktivnosti institucije v teku, vključno z dialogom s civilno družbo, -      sprejeti zakonodajni, regulativni ali drugi ukrepi in ciljno usmerjene aktivnosti: izboljšani pogoji za azil in zaščita beguncev/razseljenih oseb v skladu z mednarodnimi standardi, vključno z memorandumom o soglasju, ki je trenutno predmet pogajanj z Uradom visokega komisarja ZN za begunce (v nadaljnjem besedilu: UNHCR); zbiranje podatkov o obdelavi in nadaljnji obravnavi prošenj za azil; ponovno proučen položaj oseb brez državljanstva, -      ratificirana konvencija Mednarodne organizacije dela št. 189 o dostojnem delu za zaposlene v gospodinjstvih in izvajana z libanonsko zakonodajo; zaščita delavcev migrantov z razvito in uveljavljeno nacionalno zakonodajo in politikami, ki zagotavljajo njihove pravice; ratificirana Konvencija Združenih narodov o pravicah invalidov, -      zbiranje podatkov o izvajanju Konvencije ZN o odpravi vseh oblik diskriminacije žensk (CEDAW); napredek pri izvajanju CEDAW; sprejeti zakoni za zaščito žensk in otrok pred nasiljem v družini, ki se izvajajo; število in obseg drugih zakonodajnih ukrepov za zaščito žensk in otrok; izvajanje mednarodnih konvencij glede otrok v oboroženih spopadih; število žensk na ključnih položajih na nacionalni in lokalni ravni, vključno s politiko; vladni ukrepi za brezdomske otroke, -      zbiranje podatkov o oddelku za človekove pravice Sklada za notranjo varnost (dodatno osebje, dosežki, obseg dejavnosti); obravnavanje vseh državljanov, zlasti ranljivega prebivalstva, v pravnem sistemu (število sodnih primerov; vzorci obravnave); zbiranje podatkov o razmerah prosilcev za azil, beguncev in delavcev migrantov ter njihovem obravnavanju (vključno z obiski ustreznih naselbin), -      izboljšanje življenjskih razmer, humanitarnih in socialnih pravic ter splošnega položaja; obseg rezultatov tekočih projektov; število in vrste novih projektov; obseg obnovljenih taboriščnih infrastruktur; razvite pobude in politike o izboljšanju sodelovanja in povezanosti taborišč z UNRWA in libanonskimi organi ter odborom za dialog med Libanonom in Palestino, -      izvajanje delovnega prava (kot je bilo spremenjeno, da bi Palestincem omogočilo vključitev v določene poklice); statistični podatki in poročila UNRWA in drugih zanesljivih virov o zaposlovanju Palestincev; sprejeti ukrepi za izboljšanje zdravstvenih in izobraževalnih standardov za palestinske begunce. 
 Časovni razpored 
 Kratko- do dolgoročno, ves čas trajanja akcijskega načrta. Kratkoročno: nadaljnje oblikovanje priporočil splošnega rednega pregleda do naslednjega pregleda (leta 2014); sprejetje izvedbenih določb za spremembo delovnega prava, da se palestinskim beguncem omogoči zaposlitev; ter sprejetje in izvajanje zakonov o nasilju v družini in delavcih migrantih. 
 Posredovanje(-a) EU 
 Podpora za krepitev libanonskih zmogljivosti na področju človekovih pravic in za izvajanje splošnega rednega pregleda (sprejeta priporočila, priprave za naslednji krog); podpora za večanje delovnih zmogljivosti vladnih uradnikov v institucionalni zaščiti človekovih pravic in mehanizme prevzemanja odgovornosti; finančno sodelovanje z UNHCR in njegova nadaljnja podpora, kot to omogočajo zmogljivosti; podpora za obravnavanje potreb ranljivih skupin, vključno z vzpostavitvijo robustnega sistema pravne pomoči; nadaljnje finančno sodelovanje z UNRWA in drugimi akterji, da se izboljšajo pravice ter gospodarske in socialne razmere Palestincev.   
D.          Izboljšanje upravljanja javnih financ in učinkovito
dodeljevanje javnih virov.
 Merila uspešnosti || Kazalniki 
 -      racionalizacija upravljanja javnih financ; izboljšanje proračunskih postopkov (sprejetje proračuna v parlamentu, zaprtje računov iz prejšnjih obdobij, sodelovanje med ministrstvom za finance in resornimi ministrstvi ter drugimi institucijami), -      skladnost računovodskih standardov za javni sektor z mednarodnimi standardi za učinkovitost, odgovornost, preglednost in predvidljivost; uskladitev s priporočili Mednarodnega denarnega sklada ter poročil o javni porabi in finančni odgovornosti; dobro upravljanje javnih in donatorskih skladov (vključno z donacijami EU), -      izboljšanje ciljnega usmerjanja odhodkov in prihodkov ter nadzora,     -      revizija davčnega sistema, vključno z zmanjšanjem davčne luknje in izboljšanjem učinkovitosti,       -      zakonodaja o odprtem in preglednem javnem naročanju; vključevanje protikorupcijskih prizadevanj v upravljanje javnih financ in javno naročanje; izboljšanje statistike in zunanja revizija.   || -      odobren državni proračun; zaprti računi prejšnjih let; pravočasne priprave za oblikovanje proračuna za naslednje leto; izvajanje okrepljenega medresorskega usklajevanja, -      obseg izvajanja priporočil programa za oceno finančnega sektorja Mednarodnega denarnega sklada (FSAP) ter javne porabe in finančne odgovornosti; upoštevanje visokih standardov učinkovitosti in preglednosti; spoštovanje mehanizmov pregleda porabe za donatorske sklade (vključno s sodelovanjem z ustreznimi organi EU za financiranje EU), -      podatki o javni porabi; izpolnjevanje meril proračunske podpore: dobro opredeljena nacionalna ali sektorska reformna politika in strategija, k stabilnosti usmerjen makroekonomski ovir, prepričljiv in ustrezen program za nenehno izboljšanje upravljanja javnih financ, preglednost proračuna in pregled nad njim, -      davčna politika, usmerjena k izvajanju svetovnega in pravičnega davčnega sistema; ustrezno zbrani prihodki in denarne kazni države (vključno s kaznimi zaradi nezakonite zasedbe javnega prostora, računi družbe Electricité du Liban, cestnimi kaznimi); pravočasna objava natančnih statističnih podatkov o državnih prihodkih in odhodkih, -      sprejet zakon o javnih naročilih; sprejeti ukrepi za izvajanje protikorupcijske zakonodaje; ustvarjeni učinkoviti mehanizmi pregleda: povečana neodvisnost Računskega sodišča (poročanje parlamentu, odobren proračun v parlamentu) in njegova osredotočenost zgolj na zunanje revizije; preiskovanje in sodni pregon korupcije v javnem naročanju; rezultati pregleda Konvencije ZN proti korupciji (UNCAC) za Libanon leta 2014; uvedba strogih revizijskih in statističnih metod. 
 Časovni razpored 
 Kratkoročno: sprejetje proračuna, zakon o javnem naročanju. Kratko- do srednjeročno. 
 Posredovanje(-a) EU 
 Podpora opredelitve reformne strategije v upravljanju javnih financ in krepitve zmogljivosti ministrstva za finance. Pomoč za izboljšanje priprave proračuna in napovedi prihodkov. Podpora za izboljšanje institucionalnega okvira, vzpostavitev in delovanje Računskega sodišča; pomoč pri sistemu upravljanja premoženja za javno lastnino; izmenjava informacij o finančnih predpisih in praksah. 
E.           Doseganje večje učinkovitosti, dobrega
upravljanja in preglednosti javne uprave.
 Merila uspešnosti || Kazalniki 
 -  napredek pri izboljšanju upravljanja, zlasti z bojem proti korupciji,           -  večja preglednost javne uprave, vključno z vzpostavitvijo odprtega postopka posvetovanja pred sprejetjem zakonov in predpisov, tudi z objavami sklepov in poročil, -  delovanje urada varuha človekovih pravic,   -  reforma zaposlenih, katere cilj je integriranje kadrov javnih uslužbencev v eno samo telo; projekti za izboljšanje učinkovitosti in produktivnosti javnih uslužbencev; enake možnosti za moške in ženske; zapolnitev obstoječih prostih delovnih mest,   -  uvedba modelov za merjenje in ocenjevanje uspešnosti vlade,   -  poenostavitev postopkov in oblikovanje ureditev vse na enem mestu, -  izboljšanje vladne informacijsko‑tehnološke infrastrukture za zaščito podatkov ter večjo učinkovitost in produktivnost, -  vzpostavitev e-vlade in e-storitev,   -  priprava in objava zanesljive, pravočasne in redne statistike, združljive s standardi EU in mednarodnimi standardi glede vseh ustreznih domen, vključno z gospodarstvom (nacionalni računi, plačilna bilanca, zunanja trgovina, cene, poslovni sektorji, industrija, storitve in kmetijstvo), družbo (demografija, migracija, življenjske razmere, brezposelnost/zaposlenost, izobrazba), infrastrukturo (energija, prevoz) in upravo (na lokalni in regionalni ravni; sodni in zdravstveni sistem, kolikor je mogoče). || -  sprejeti osnutek protikorupcijskega zakonodajnega paketa v skladu z ratificirano Konvencijo ZN proti korupciji (vključno z dostopom do informacij, nezakonitim bogastvom, nasprotjem interesov in zaščito oseb, ki razkrijejo korupcijo); zmanjšanje števila pritožb državljanov proti upravnim nepravilnostim; izračunavanje indeksa zaznave korupcije s strani organizacije Transparency International; civilna družba v vlogi nadzornika, -  uveden odprti postopek posvetovanja; število opravljenih posvetovanj; število objavljenih poročil/sklepov,   -  imenovan varuh človekovih pravic in sprejeti povezani predpisi, -  pregledana struktura državne uprave; prilagojeni delovni pogoji javnih uslužbencev, tako da omogočajo združitev v en sam zaposlitveni kader; število usposobljenih javnih uslužbencev; določen cilj za enakopravno udeležbo žensk na vseh ravneh uprave; delež nezasedenih delovnih mest na ministrstvih; oblikovan okvir za upravljanje človeških virov in njihov razvoj, -  vzpostavljen sistem za spremljanje in vrednotenje upravne storilnosti, obveznost poročanja za organe; odprte poti za povratne informacije državljanov, -  pregledani obstoječi postopki; opredeljene možnosti za poenostavitev in vključevanje v ureditve vse na enem mestu; odobren pilotni program za ureditve vse na enem mestu, ki se izvaja, -  oblikovan sodobni informacijski in komunikacijski sistem, vključno z varnimi podatkovnimi središči; uvedeni sistemi za podporo pri odločanju in sistemi upravljanja poslovnih virov, -  ustvarjen portal e-vlade, oblikovane e-storitve, ki so se začele izvajati, -  sprejet nacionalni osrednji načrt za statistiko (uvedene posodobljene statistične metode, zagotovljena skladnost s standardi, vključno s temeljnimi načeli ZN glede uradne statistike); libanonska institucionalna vzpostavitev prilagojena za spodbujanje priprave statistike; ustvarjene ključne zbirke podatkov (npr. poslovni register, zbirka podatkov za storitve itd.); razpoložljivi statistični podatki o vseh vladnih spletnih mestih. 
 Časovni razpored 
 Srednjeročno, ves čas trajanja akcijskega načrta. Kratkoročno: sprejet nacionalni osrednji načrt za statistiko; sprejeta protikorupcijska zakonodaja; vzpostavljena informacijsko‑tehnološka infrastruktura in e-vlada. 
 Posredovanje(-a) EU 
 Tehnična pomoč, vključno s programom tesnega medinstitucionalnega sodelovanja, za prispevanje k doseganju meril uspešnosti. 
F.           Izboljšano upravljanje varnostnega sektorja in delovanje
organov odkrivanja in pregona, vključno s sodelovanjem, odgovornostjo in
mehanizmi nadzora, ter spodbujanje integriranega upravljanja meja.
 Merila uspešnosti || Kazalniki 
 -      sprejetje pristopa, usmerjenega k izpolnjevanju potreb in pričakovanj državljanov, kar zadeva strokovnost, odgovornost, nepristranskost in preglednost varnostnih sil,         -      sprejetje in izvajanje nacionalne politike o obvladovanju tveganja kriz in nesreč za spodbujanje preprečevanja naravnih nesreč in nesreč, ki jih povzroči človek, ter pripravljenosti in mehanizmov odziva nanje, -      izboljšanje organizacijske sposobnosti varnostnih služb, -      več sistematskega sodelovanja in izmenjave informacij med libanonskimi varnostnimi službami ter med njimi in sodstvom; zagotavljanje učinkovitega pregleda nad varnostnimi službami,   -      oblikovanje in izvajanje nacionalne strategije integriranega upravljanja meja, -      posodobitev in krepitev zakonitih mejnih prehodov ter splošnih postopkov upravljanja meja; učinkovit nadzor celotne meje, premirja in razmejitvenih črt; krepitev nacionalnega in regionalnega sodelovanja za preprečevanje nedovoljenega prometa (vključno z denarjem, drogami, orožjem in osebami),     -      stalni napori glede vprašanj razmejitve meja, kar zadeva Resolucijo VSZN 1701 in libanonske morske meje. || -      institucionalni razvoj na podlagi dobrega notranjega strateškega načrtovanja znotraj služb; javnomnenjske ankete o zadovoljstvu državljanov z varnostnimi storitvami in storitvami pravne države; izvajanje pristopa na podlagi kodeksa ravnanja s strani Sklada za notranjo varnost in sprejetje takega pristopa s strani drugih varnostnih služb; spoštovanje človekovih pravic pri odkrivanju in pregonu kaznivih dejanj; poročila o praksi varnostnih služb med pridržanji in zaslišanji; zmanjšanje števila primerov nekaznovanja, -      vprašanja civilne zaščite vključena v upravljanje varnostnega sektorja; oblikovani mehanizmi in organizacijske strukture za učinkovit odziv na civilne krize in naravne nesreče ter nesreče, ki jih je povzročil človek, -      ocena delovanja organov odkrivanja in pregona; oblikovani mehanizmi notranjega usposabljanja; notranja samoocena na podlagi ciljev strateškega načrtovanja; avtomatizacija postopkov; zbiranje podatkov o izvedenih operacijah; statistika, -      obstoj in izvajanje postopkov za medagencijsko sodelovanje; statistični podatki o povezanosti med varnostjo in sodstvom v kazenskopreiskovalnih postopkih; analiza institucionalnih mehanizmov za pregled nad varnostnimi službami; civilna družba v vlogi nadzornika, -      dokončana in sprejeta strategija integriranega upravljanja meja; imenovan nacionalni mejni koordinator in sprejeti povezani upravni ukrepi za izvajanje zadevne strategije, -      fizične izboljšave in izboljšave informacijske tehnologije mejne infrastrukture na prehodih in v centralni upravi; izvedeni koraki k uvedbi biometričnih tehnologij za potne liste in vizume; razvit in izvajan učinkovit nadzor na vseh državnih mejah; ustrezno opremljeno in usposobljeno osebje, ki ravna v skladu z mednarodnimi standardi; poročila o primerih tihotapstva ali nezakonite trgovine in odzivu libanonskih organov, sodni primeri, neodvisni podatki (npr. Evropska agencija za upravljanje in operativno sodelovanje na zunanjih mejah držav članic Evropske unije (FRONTEX)), -      napredek pri prizadevanjih za razmejitev meja; nadaljnja zavezanost k sodelovanju z začasnimi silami Združenih narodov v Libanonu glede izvajanja resolucije varnostnega sveta ZN št. 1701 in kar zadeva morske meje. 
 Časovni razpored 
 Kratko- do srednjeročno, ves čas trajanja akcijskega načrta. Kratkoročno: postopki strateškega načrtovanja Sklada za notranjo varnost; popolna uveljavitev kodeksa ravnanja Sklada; nacionalna politika za obvladovanje tveganja nesreč; oblikovanje strategije integriranega upravljanja meja, čemur sledi takojšnje izvajanje ukrepov/načrtov. 
 Posredovanje(-a) EU 
 Nadaljnja pomoč za izboljšanje strokovnosti varnostnih služb; podpora za dobro delovanje služb za storitve v sili, dialog s civilno družbo o reformi sistema. Podpora za razvoj strategije in delovanje zakonitih mejnih prehodov za izboljšanje za agencije značilnih postopkov in prakse sodelovanja med njimi; krepitev zmogljivosti in podpora pri oblikovanju aparata integriranega upravljanja meja in sčasoma njegova uskladitev z mednarodnimi standardi (vključno na področju biometričnih tehnologij, če je mogoče); korak k spodbujanju sodelovanja na operativni in tehnični ravni med libanonskimi organi in agencijo FRONTEX. 
G.          Povečanje konkurenčnosti trgovine in nadaljnje
trgovinsko povezovanje v EU in na mednarodnih trgih, pristop k STO.
 Merila uspešnosti || Kazalniki 
 -       pristop k STO, izvajanje pravil in zavez STO, vključno s sprejetjem in izvajanjem zakonodaje v povezavi s STO,         -       sprejetje novega okvira o pravilih o poreklu (nov vseevropsko-sredozemski protokol o pravilih o poreklu, regionalna konvencija) in aktivna udeležba v reviziji vseevropsko-sredozemskih pravil o poreklu, -       strategija za spodbujanje izvoza,   -       napredek pri pripravah sporazuma o ugotavljanju skladnosti in prevzemanju industrijskih izdelkov (ACAA) v treh prednostnih sektorjih (električni proizvodi, tlačna oprema, gradbeni materiali); začetek pogajanj v sektorjih, kjer so priprave končane,     -       Nacionalni sistem sledljivosti živil in izboljšano upravljanje distribucijskih kanalov (zlasti trgov prodaje na debelo); območja s kakovostno agroživilsko predelavo. || -       sprejeta zakonodaja v povezavi s STO, ki se izvaja in vključuje zakon o mednarodni trgovini in izdajanju dovoljenj, zakon o standardih, zakon o tehničnih predpisih in postopkih ugotavljanja skladnosti, zakon o varnosti hrane, zakon o karanteni živali, zakon o trgovskih znamkah, zakon o nepravični konkurenci, zakon o industrijskem oblikovanju, spremembe avtorskega prava, izvajanje zakona o karanteni rastlin, -       soglasno sprejetje zavez za pristop k STO, -       sprejet novi vseevropsko-sredozemski protokol o pravilih o poreklu; podpisana in ratificirana regionalna konvencija, ki se izvaja; prisotnost in dejavnost Libanona v reviziji, -       dokončana in uvedena strategija za spodbujanje izvoza; sprejetje osnutka zakonodaje o spodbujanju izvoza -       usklajena ustrezna horizontalna in sektorska zakonodaja, nadgradnja institucij, pristojnih za standardizacijo, akreditacijo, tehnične predpise, ugotavljanje skladnosti, meroslovje in tržni nadzor, za krepitev konkurenčnosti (npr. institucija za libanonske standarde LIBNOR, akreditacijski organ COLIBAC, organi za ugotavljanje skladnosti, vključno z inštitutom za industrijske raziskave); pogajanja v teku v sektorjih, v katerih so priprave končane -    oblikovan in uveden sistem sledljivosti živil; pregledani in izboljšani distribucijski kanali (učinkovito regulirani trgi prodaje na debelo, omogočen dostop do tržnih podatkov za proizvajalce); opredeljena območja kakovosti.   
 Časovni razpored 
 Kratkoročno: napredek pri pristopu k STO in pravilih o poreklu. Srednjeročno: druga merila uspešnosti, splošna konkurenčnost. 
 Posredovanje(-a) EU 
 Ustrezna tehnična pomoč in podpora za doseganje zgoraj opredeljenih meril uspešnosti, vključno s pripravami za pogajanja v treh prednostnih sektorjih znotraj ACAA (električni proizvodi, tlačna oprema in gradbeni materiali), razvoj trgovine in spodbujanje izvoza, krepitev zmogljivosti ministrstva za gospodarstvo, oddelka za kakovost trgovine in nacionalnega sveta za metrologijo, ter v zvezi s sistemom sledljivosti.   
H.          Izboljšanje poslovnega okolja, zlasti za MMSP, in razvoj
pogojev na domačem trgu v ključnih sektorjih.
 Merila uspešnosti || Kazalniki 
 -    udeležba v procesu Evro-sredozemskega industrijskega sodelovanja (za medsektorsko in sektorsko ukrepanje), izvajanje Evro-sredozemske listine za podjetja in Evro-sredozemskega delovnega programa o industrijskem sodelovanju, -    izboljšanje okolja, ugodnega za podjetništvo in za spodbujanje mikro, malih in srednje velikih podjetij (MMSP) z uvedbo omogočanja ustreznih možnosti, in povezav med MMSP ter regionalnimi/EU poslovnimi platformami, mrežami in programi,         -    poudarek na inovativnosti,   -    izboljšanje zakonodaje v podporo podjetjem: novo pravo gospodarskih družb (Code de Commerce) in konkurenčno pravo v skladu s standardi EU in mednarodnimi standardi, predpisi o zagotavljanju posojil in plačilni nesposobnosti, -    poenostavitev upravnih postopkov za ustanovitev novih podjetij, vključno s preglednimi in objektivnimi merili, enotna kontaktna točka, elektronski postopki, -    pregled naložbene politike in spodbud, da se privlačijo neposredne tuje naložbe.     || -    medsektorsko in sektorsko ukrepanje z aktivnim sodelovanjem Libanona, vključno kot sledi iz postopnega preoblikovanja Evro-sredozemske listine za podjetja; uporaba kazalnikov v vrednotenju izvajanja navedene listine leta 2008, -    okolje, prilagojeno širjenju „podjetniškega ekosistema“; aktivno prizadevanje za ključne dejavnike: dostop do znanja in izkušenj, krepitev zmogljivosti, mediji, kultura, usmerjanje in podpora; podatki o udeležbi libanonskih MMSP v nadnacionalnih poslovnih platformah; rezultati takšne vključenosti, -    večanje števila MMSP: registracija podjetja, statistični podatki o ustanovitvah podjetij, število novoustanovljenih podjetij, povečanje domačih in tujih naložb; zgodbe o uspehu novoustanovljenih podjetij in/ali njihovi prodaji, -    spodbujanje tesnejšega sodelovanja med akademskim svetom in industrijo; vladna podpora inovativnosti, -    sprejeta in učinkovito uveljavljena zakonodaja; izvedene povezane upravne in organizacijske spremembe: Vzpostavljen organ, pristojen za konkurenco, ustvarjen spletni poslovni register, ki deluje v realnem času; prestrukturirana in okrepljena ureditev za primere plačilne nesposobnosti, -    znatno skrajšan čas in manjši stroški za registracijo podjetja; število in raznolikost služb za podporo podjetništvu, -    pregledane pravne, politične in upravne določbe, izboljšana pravna varnost in varstvo naložb; izvedeni koraki za spodbujanje finančne vključenosti (lastniško financiranje, tvegani kapital, poslovni angeli).   
 Časovni razpored 
 Srednje- do dolgoročno, ves čas trajanja akcijskega načrta. Kratkoročno: (o tem je treba razpravljati z Libanonom) inovativnost, podjetništvo in izvajanje Evro-sredozemskega industrijskega sodelovanja. 
 Posredovanje(-a) EU 
 Ustrezna tehnična pomoč za doseganje zgoraj opredeljenih meril uspešnosti, vključno z izboljšanjem poslovne klime, nadgradnja kakovostnih infrastruktur in podpiranje inovativnosti ter MMSP.   
I.            Izboljšanje proizvodnje in trženja kmetijskih proizvodov
v skladu z mednarodnimi standardi, spodbujanje liberalizacije, pospeševanje
konkurenčnosti in razvijanje kmetijskega gospodarstva.
 Merila uspešnosti || Kazalniki 
 -    oblikovanje dolgoročnega nacionalnega strateškega okvira za kmetijstvo, ribištvo in kmetijska območja, usmerjenega v korist revnim in ustvarjanje delovnih mest ter katerega cilj je diverzifikacija kmetijskih dejavnosti in zaposlitvenih možnosti; izvajanje in spoštovanje obstoječe zakonodaje; učinkovita nacionalna in lokalna uprava ter krepitev zasebnih zainteresiranih skupin; izboljšan pregled nad kmetijskim sektorjem,         -    krepitev varstva gozdov in ukrepi pogozdovanja,         -    oblikovanje političnega okvira za kakovostno proizvodnjo, zlasti zaščito geografskih označb in podpora za ekološko/biološko proizvodnjo, -    naložbe v zagotavljanje varnosti in kakovosti živil v skladu z mednarodnimi standardi; uveljavitev sanitarnih in fitosanitarnih standardov „od vil do vilic“ ter njihova uskladitev z mednarodnimi standardi in standardi EU,       -    podpora za izboljšanje proizvodne infrastrukture; raznolikost proizvodnje in kmetijskih gospodarstev; krepitev lokalnih zmogljivosti (skupine proizvajalcev, skupnosti) za ustvarjanje delovnih mest, -    ustvarjanje kreditov za kmete in pobude za razvoj podeželja, -    izboljšanje postopkov trženja, vključno s tistimi na tujih trgih, med drugim z izboljšanjem mehanizmov potrjevanja ekoloških proizvodov, vključno z enakovrednostjo sistemov, -    napredek pri liberalizaciji trgovine s kmetijskimi, predelanimi kmetijskimi in ribiškimi proizvodi v skladu s časovnim okvirom iz Rabata, da se izboljšajo izvozne možnosti; napredek pri doseganju sporazuma o zaščiti geografskih oznak. || -          strateški okvir, ki ga je oblikovala in sprejela vlada, s poudarkom na razvoju podeželja; kmetijski obrati v skladu z zakonodajo; značilnosti in obseg regulativnih izboljšav; okrepljene upravne zmogljivosti javne uprave; podprte zainteresirane skupine zasebnih sektorjev (organizacije proizvajalcev, storitve svetovanja itd.), da postanejo samostojni akterji; kategorizacija in razvrstitev kmetijskih zemljišč v skladu z osrednjim načrtom za rabo zemljišč; ustvarjen kmetijski register za proizvajalce, zemljišča in poljščine; krepitev vloge kmetov v obstoječih strukturah gospodarskih zbornic, -          uveden nacionalni načrt pogozdovanja; zaščita gozdnih površin na vseh zemljiščih (javnih in zasebnih), vsebovana v zakonodaji, v skladu z nacionalnim načrtom za upravljanje rabe zemljišč; izvedeni ukrepi pogozdovanja; izvedeni načrti za ustvarjanje nacionalnih in regionalnih parkov, -          politike, oblikovane glede na razmere v Libanonu,   -          vzpostavljen pristojni organ za varnost hrane; več virov, zagotovljenih za upravo, in mehanizmi zagotavljanja varnosti in standardov kakovosti; sanitarni in fitosanitarni standardi, usklajeni s Svetovno organizacijo za zdravje živali, komisijo za Codex Alimentarius, Mednarodno konvencijo o varstvu rastlin in pravnim redom EU; zvišani standardi in izvajanje preverjanja veljavnosti za zagotovitev podatkov o (ne-)skladnosti s standardi, -          statistični podatki o izboljšavah infrastrukture; podatki o proizvodnji; podatki o zaposlovanju v sektorju, -          ustvarjanje kreditov, podatki o njihovih operacijah, -          izboljšane tržne prakse (standardi za embalažo in označevanje, izvozni postopki); pregledani postopki potrjevanja in po potrebi vzpostavljeni/izboljšani, -          začeta pogajanja o nadaljnji liberalizaciji trgovine; začetek razprav o sporazumu o zaščiti geografskih oznak za kmetijske proizvode in živila 
 Časovni razpored 
 Kratko- do dolgoročno. Kratkoročno: sistem sledljivosti živil, upravljanje distribucijskih kanalov. 
 Posredovanje(-a) EU 
 Na podlagi najboljših praks in podpore z evropskim sosedskim programom za kmetijstvo in razvoj podeželja (ENPARD); tehnična pomoč, tesno medinstitucionalno sodelovanje in krepitev zmogljivosti za ministrstvo za kmetijstvo in ustrezne veterinarske in pristojne organe za varnost hrane v sanitarni in fitosanitarni domeni (pravna posodobitev, upravna reorganizacija, usposabljanje osebja); podpora za politiko pogozdovanja; podpora za raznolikost za proizvode z višjo dodano vrednostjo in za nadgradnjo kmetijskih zmogljivosti/infrastrukture, vključno z zagotavljanjem kakovosti; znanje in izkušnje na področju trženja; podpora za izvajanje pravil EU na področju sanitarnih in fitosanitarnih standardov. 
J.           Izboljšanje varstva okolja in spodbujanje trajnostnega
regionalnega razvoja z večjo decentralizacijo in krepitvijo občin in
lokalnih organov.
 Merila uspešnosti || Kazalniki 
 -    zagotavljanje državne podpore občinam in lokalnim organom za upravljanje, vodenje in vzdrževanje infrastrukture ter zagotavljanje ključnih komunalnih storitev za spodbujanje rasti,       -    krepitev institucionalne, finančne in upravne avtonomnosti občin; decentralizacija pristojnosti odločanja in njen prenos na lokalne organe,   -    povečanje vrednosti občin za državljane in krepitev njihovega udejstvovanja v skupnostih s partnerstvi z lokalnimi organizacijami civilne družbe ob upoštevanju enakosti spolov, kar zadeva možnosti, in učinkovitosti, -    priznavanje potrebe po dolgoročnem trajnostnem razvoju, varstvu okolja in boju proti podnebnim spremembam, vključno z ratifikacijo ključnih mednarodnih pravnih instrumentov; izboljšano načrtovanje in oblikovanje politik na področju okolja in podnebnih sprememb na nacionalni ravni; uvedba sistematskega spremljanja okolja in objavljanja podatkov;   -    aktivna prizadevanja na področjih odpravljanja onesnaževanja in varstva biotske raznovrstnosti v skladu z nacionalnimi načrti in s sodelovanjem v regionalnih načrtih in pobudah EU. || -    količina in oblika državne pomoči; racionalizacija finančnih tokov od/do lokalnih organov (vključno s prihodki od telekomunikacijskih storitev in oživitvijo neodvisnega občinskega sklada); aktiviran mehanizem, ki lokalnim organom omogoča učinkovit in pregleden dostop do skladov za razvoj; okrepljena ustrezna upravna zmogljivost znotraj Ministrstva za notranje zadeve in občine, -    sprejet okvir za krepitev lokalnih organov; sprejeti pravni/regulativni ukrepi za krepitev lokalnih organov; sprejeto število načrtov za rabo lokalnih zemljišč; posodobljeni zakoni o lokalnih prihodkih in davkih, -    podatki o kakovosti/obsegu in učinkovitosti storitev; vzpostavljena partnerstva z lokalnimi organizacijami civilne družbe, ovrednoteni učinki za najboljše prakse,   -    vključenost trajnostnega razvoja v politike in ukrepe vlad ter lokalnih organov; ratificirane konvencije (CITES, Priloga VI h Konvenciji MARPOL, protokoli Barcelonske konvencije, zlasti ICZM in Offshore); upravna reorganizacija za omogočanje nacionalnega usklajevanja in načrtovanja o okolju; opredeljeni nacionalni okoljski kazalniki; sprejeti ukrepi za boj proti podnebnim spremembam in vzpostavljena nacionalna mreža za spremljanje okolja; nadaljnje spremljanje kakovosti zraka v velikih mestih, -    udeležba v pobudi za odpravljanje onesnaževanja Sredozemskega morja v okviru programa Obzorje 2020 in v programu strateškega ukrepanja o onesnaževanju zaradi kopenskih dejavnosti v skladu z nacionalnim akcijskim načrtom; izvedene posebne dejavnosti za odpravljanje onesnaževanja Sredozemlja (tudi znotraj regionalnih načrtov); izvedena nacionalna strategija in akcijski načrt biotske raznovrstnosti ter udeležba v programu strateškega ukrepanja za ohranjanje biotske raznovrstnosti (SAP BIO) Barcelonske konvencije. 
 Časovni razpored 
 Kratko- do srednjeročno, ves čas trajanja akcijskega načrta. Kratkoročno: napredek pri oblikovanju enotnega koncepta krepitve občin; okoljsko načrtovanje in nacionalno usklajevanje; ratifikacija konvencije CITES. 
 Posredovanje(-a) EU 
 Krepitev zmogljivosti na nacionalni ravni za omogočanje izvajanje reform za učinkovito decentralizacijsko politiko in izboljšanje odnosov z lokalnimi organi; krepitev zmogljivosti na lokalni ravni za okrepitev tehničnih, upravnih in finančnih zmogljivosti lokalnih organov, zlasti za oblikovanje in izvajanje načrtov in projektov lokalnega razvoja; finančna podpora lokalnih pobud in projektov, katerih cilj je izboljšanje storitev, ustvarjanja prihodka in zmogljivosti lokalnega upravljanja; financiranje študij za oblikovanje stabilnega in posebnega orodja za financiranje občinskih infrastruktur; spodbujanje partnerstev med vlado in civilno družbo, zasebnim sektorjem, akademskim svetom in mediji za izvajanje pilotnih projektov za zmanjšanje onesnaževanja in na drugih področjih; podpora za načrtovanje in izvajanje nacionalne strategije za trajnostni razvoj; krepitev zmogljivosti za upravljanje varovanja podnebja in okoljsko upravljanje. 
K.          Izvajanje nacionalne izobraževalne strategije, izboljšanje
tehničnega in poklicnega usposabljanja.
 Merila uspešnosti || Kazalniki 
 -  izboljšanje javnega zgodnjega in osnovnošolskega izobraževanja; izboljšanje zadržanja učencev v izobraževanju in njihovega uspeha; krepitev elementov vzgoje za državljanstvo in socialno kohezijo v kurikulumih; povečanje proračunske in organizacijske neodvisnosti šol,   -  podpora prostovoljne konvergence libanonskega visokošolskega sistema z načeli bolonjskega procesa,     -  razvoj in sprejetje nove strategije tehničnega in poklicnega izobraževanja v skladu z načeli torinskega procesa; krepitev povezave med razvijanjem znanj in spretnosti ter potrebami trga dela z razvojem integriranih in udeleženskih programov med javnimi, zasebnimi in civilnimi sektorji,     -  okrepitev institucionalne usposobljenosti in razvoj ustreznih mehanizmov ter orodij,     -  izboljšana kakovost izobraževanja na vseh ravneh z upoštevanjem zahtev gospodarstva znanja; uvedba postopkov za zagotavljanje kakovosti v skladu z načeli bolonjskega procesa,     -  razvoj nacionalnega kvalifikacijskega ogrodja za potrjevanje poklicne usposobljenosti; sistem priznavanja predhodnega učenja in izkušenj; reforma kurikulumov.   || -    stopnje zadržanja učencev v izobraževanju in njihovega uspeha; revidirano usposabljanje učiteljev; uvedba metodologij aktivnega učenja in dopolnilnega učenja; uveden sistem merjenja učinkovitosti osnovnošolskega izobraževanja; vzpostavljeni šolski odbori in sveti staršev; prilagojeni kurikulumi; večja avtonomija šol,   -  sprejet sistem treh ciklov, uveden kreditni sistem, izboljšano zagotavljanje kakovosti, krepitev socialne razsežnosti, krepitev udeležbe študentov, vzpostavljeno kvalifikacijsko ogrodje, izboljšana mobilnost, razvita orodja za priznavanje in enakovrednost, -  razvit in sprejet program revidiranega tehničnega in poklicnega izobraževanja; razvito omrežje kvalifikacij; redno analizirane potrebe trga dela, vzpostavljen informacijski sistem; dokončana poklicna lestvica; okrepljeno sodelovanje med izobraževanjem in poslovno skupnostjo; vključenost civilne družbe in socialnih partnerjev; sodelovanje z drugimi ministrstvi glede nacionalnega ogrodja za potrjevanje poklicne usposobljenosti, -  pregledan in dopolnjen opis delovnih mest ministrstva; posodobljeni obstoječi subjekti in ustvarjene nove ter razvita struktura ministrstva; razviti oddelki in orodja za spremljanje in načrtovanje; povečana uporaba informacijske tehnologije; uveden sistem informacij za študente, -  oblikovan izobraževalni sistem vrednotenja in institucionaliziran za vse ravni; sprejeti kazalniki kakovosti izobraževanja in vzpostavljen nacionalni organ za zagotavljanje kakovosti v visokem šolstvu (sprejeta in uveljavljena potrebna zakonodaja); razvit sistem za nadzor kakovosti izobraževanja na nižjih ravneh, -  z učnimi rezultati opredeljene poklicne kvalifikacije in akreditirane s strani nacionalnega regulativnega organa; vzpostavljeno in dokončano nacionalno kvalifikacijsko ogrodje s sklici na te opredelitve; revidiran nacionalni register potrjevanja poklicnih spričeval v povezavi z nacionalnim kvalifikacijskim ogrodjem, vzpostavljen sistem preverjanja kvalifikacij na podlagi ustreznih dokumentov; razvit ustrezen sistem informacijske tehnologije; zastareli kurikulumi prenovljeni, tako da so osnovani na kompetenci, pojasnjena vloga institucij; podprte povezave s potrebami trga dela. 
 Časovni razpored 
 Srednje- do dolgoročno, ves čas trajanja akcijskega načrta. Kratkoročno: sprejetje strategije za tehnično in poklicno izobraževanje; začetek opredeljevanja kazalnikov za kakovost izobraževanja in nacionalni organ za zagotavljanje kakovosti v višjem in visokošolskem izobraževanju.   
 Posredovanje(-a) EU 
 Krepitev zmogljivosti za vzpostavitev agencije za zagotavljanje kakovosti v višjem in visokošolskem izobraževanju; uporaba programa Tempus za podporo reorganizacije visokošolskega sistema; podpora strategije za tehnično in poklicno izobraževanje; povečanje mobilnosti s programom Erasmus Mundus in dejavnostmi Marie Curie; pomoč pri udeležbi libanonskih univerz v programu Jean Monnet; podpora partnerstev s civilno družbo in zasebnim sektorjem v splošnem izobraževanju in poklicnem usposabljanju; pomoč pri zadevah tehničnih in poklicnih programov; podpora oblikovanja politik na podlagi dokazov; spremljanje izvajanja programov „Izboljšanje zadržanja učencev v izobraževanju in njihovega uspeha“ in „Vzgoja za državljanstvo“ ter izboljšanje odzivnosti poklicnega izobraževanja na potrebe trga dela. 
L.           Izboljšanje zagotavljanja socialne zaščite in
zdravstvenega varstva.
 Merila uspešnosti || Kazalniki 
 -  dostop za vse segmente prebivalstva do cenovno sprejemljivega in visokokakovostnega zdravstvenega varstva, -  reforma sistema zdravstvenega varstva na podlagi raziskave različnih modelov zdravstvenega zavarovanja, -  socialna zaščita, vključno z zdravstvenim varstvom in pokojnino, tudi za zaposlene v zasebnem sektorju, -  udeležba v ustreznih programih EU in mednarodnih programih. || -  pregledani pogodbeni dogovori bolnišnic, da se izboljša zagotavljanje storitev javnih bolnišnic, -  opredeljen in uveden paket osnovnega zdravstvenega varstva, -  sprejete nove uredbe, ki vzpostavljajo bolj vključujoče sisteme zdravstvenega varstva in pokojnin, -  nadaljnje sodelovanje v mreži „Episouth“ za nalezljive bolezni (mreža za nadzor tveganj za javno zdravje v Sredozemlju in jugovzhodni Evropi) (z zaključkom leta 2013). 
 Časovni razpored 
 Srednje- do dolgoročno, ves čas trajanja akcijskega načrta. 
 Posredovanje(-a) EU 
 Tehnična pomoč pri pregledu vseh libanonskih politik delovne sile in socialne zaščite v skladu z najboljšimi praksami Evropske unije. Podpora reforme nacionalnega zavoda za socialno zavarovanje in nacionalnega zavoda za zaposlovanje ter krepitev zmogljivosti ministrstva za delo. 
M.         Izvajanje energetske strategije za povečanje oskrbe z električno energijo z
uvedbo strukturne reforme in spodbujanjem rabe obnovljivih in
nizkoogljičnih virov energije ter energetske učinkovitosti
 Merila uspešnosti || Kazalniki 
 -  začetek izvajanja obstoječih načrtov ukrepov ob nepredvidljivih dogodkih v zvezi z energijo in elektriko ob zagotavljanju ustreznega financiranja; izboljšanje pravnega in regulativnega okvira; vzpostavitev izvršilnega organa za energijo, -  analiza proračunskih posledic in načrtovanje za prihodnost elektroenergetskega sektorja; prestrukturiranje sektorja za večjo učinkovitost in povečanje oskrbe z električno energijo (zmanjšanje izpadov elektrike) ter dostopnost za vse,       -  gradnja, ustrezno vzdrževanje in posodabljanje fizične infrastrukture, -  začetek izvajanja načrtov energijske učinkovitosti in obnovljive energije v vseh sektorjih, vključno s projekti, katerih cilj je uporaba obnovljivih in nizkoogljičnih virov energije, da se doseže, da se 12 % vseh potreb po elektriki pokrije z obnovljivimi viri (kot je predvideno z načrtom za električno energijo iz leta 2010). || -  uresničeni/izvedeni obstoječi načrti; sprejeta manjkajoča zakonodaja; predlagan specializiran izvršilni organ in pozneje izvoljen,   -  spremembe v financiranju sektorja za zmanjšanje bremena za državni proračun; izboljšane finančne metode (pobiranje pristojbin; kazni zaradi zamujenih plačil; izračuni ponudbe/povpraševanja); omejeno nezakonito uživanje; prestrukturirana družba „Électricité du Liban“ (EDL); napredek pri njenem oblikovanju v delniško družbo, -  obseg povečanja proizvodnje električne energije; podatki o dobavi električne energije, vključno z izpadi elektrike, in dostopnost v celotnem Libanonu, -  popravljen ali posodobljen obseg fizične infrastrukture; število območij z izboljšano infrastrukturo, -  osveščenost vseh sektorjev o ciljih obnovljive energije in energetske učinkovitosti; sprejeti ukrepi za povečanje energetske učinkovitosti in razvoj obnovljivih in nizkoogljičnih energijskih virov, vključno s spodbujanjem začetka izvajanja projektov za razvoj prilagajanja podnebnim spremembam z nizkimi emisijami in njihov napredek, -  spodbuda znatnih naložb z nacionalnim akcijskim programom za energetsko učinkovitost in obnovljivo energijo (NEEREA); količina teh naložb; program NEEREA preoblikovan v trajnostni mehanizem. 
 Časovni razpored 
 Srednjeročno, ves čas trajanja akcijskega načrta. Kratkoročno: (o tem je treba razpravljati z Libanonom). 
 Posredovanje(-a) EU 
 Pomoč pri izboljšanju regulativnega okvira, morebitna krepitev zmogljivosti za prihodnji regulativni organ; tehnična in naložbena podpora projektov za energijsko učinkovitost in obnovljivo energijo; pomoč za izboljšanje regionalnega sodelovanja na področjih zemeljskega plina, električne energije, energijskega trga, energetske učinkovitosti itd. 
Priloga
Akcijski načrt EU-Libanon: Nadaljnji cilji
Pregled
1. Politična reforma in dialog....................................................................................................... 26
2. Reforma in sodelovanje na področju
pravosodja, svobode in varnosti...................................... 28
3. Gospodarska in socialna reforma, trajnostni
razvoj................................................................... 29
3.1. Gospodarska in finančna reforma:......................................................................................... 29
3.2. Socialna in migracijska vprašanja,
trajnostni nacionalni in regionalni družbeno-gospodarski razvoj    30
4. Vprašanja v zvezi s trgovino, tržna in
regulativna reforma.......................................................... 32
4.1. Industrija, trgovina in storitve................................................................................................ 32
4.2. Trg, konkurenca in poslovno okolje...................................................................................... 33
4.3. Carine in obdavčitve............................................................................................................ 34
5. Izobraževanje in raziskave, informacijska
družba, civilna družba in kultura................................ 34
5.1. Izobraževanje, znanost in tehnologija,
raziskave in razvoj, družba inovacij in informacijska družba    35
5.2. Mladina in šport, civilna družba, kultura
in medosebni stiki.................................................... 37
6. Kmetijstvo in ribištvo.............................................................................................................. 38
7. Promet, energetika in okolje.................................................................................................... 38
7.1. Promet................................................................................................................................ 38
7.2. Energetika........................................................................................................................... 40
7.3. Okolje, vključno s podnebnimi
spremembami....................................................................... 40
Sektorji
1. Politična
reforma in dialog
Skupni organ EU-Libanon, ki zlasti obravnava
vprašanja v tem sektorju:
·              
pododbor za človekove pravice, demokracijo
in upravljanje
Prednostne naloge, ki veljajo za ta sektor,
kot so opredeljene v glavnem delu akcijskega načrta:
·                        
volilna reforma, da se dosežejo mednarodni
standardi, in povečanje učinkovitosti libanonskega parlamenta,
·                        
z zakonodajo in drugimi ustreznimi ukrepi in
usmerjenim delovanjem zagotoviti človekove pravice in zaščito
ranljivega prebivalstva, vključno s palestinskimi begunci,
·                        
doseganje večje učinkovitosti, dobrega
upravljanja in preglednosti javne uprave.
Nadaljnji cilji
(a) Poglobitev
partnerstva Libanon-EU z rednim političnim dialogom, izmenjave v
različnih oblikah in na različnih forumih ter sodelovanje za
doseganje skupnih političnih ciljev. To vključuje zlasti:
–                        
redne dvostranske razprave na različnih
ravneh, da se zagotovi učinkovito izvajanje Pridružitvenega
sporazuma EU-Libanon in evropske sosedske politike v Libanonu,
–                        
okrepljeno sodelovanje na področju zunanje in
varnostne politike,
–                        
dialog in sodelovanje v zvezi z regionalnimi
vprašanji, da se preprečijo spori, omogoči obvladovanje kriznih
razmer in obravnavajo skupni primeri ogrožanja varnosti. Skupna zavezanost k
spodbujanju mirovnega procesa na Bližnjem vzhodu, da se na Bližnjem
vzhodu vzpostavi pravičen in trajen mir v skladu z mednarodno zakonodajo
in ustreznimi resolucijami ZN, madridskimi načeli, ob upoštevanju
načela „zemlja za mir“, mirovnim načrtom, sporazumi, ki so jih
predhodno dosegle udeležene strani, in arabsko mirovno pobudo, sprejeto v
Bejrutu leta 2002,
–                        
sodelovanje v multilateralnih institucijah,
ki vključuje prispevanje k prizadevanjem ZN za iskanje mirne rešitve
regionalnih sporov. Zlasti pa nadaljnja zavezanost začasnim silam
Združenih narodov v Libanonu in sodelovanje z njimi za ohranjanje miru v
južnem Libanonu,
–                        
sodelovanje za učinkovito izvajanje ustreznih
resolucij ZN in drugih mednarodnih obveznosti, tudi kar zadeva Posebno
sodišče za Libanon,
–                        
pristop k Rimskemu statutu Mednarodnega kazenskega
sodišča in sprejetje ustreznih zakonodajnih sprememb za njegovo izvajanje,
–                        
nadaljevanje vzpostavljenega dialoga med Evropskim
parlamentom in libanonskim parlamentom.
(b) Krepitev demokracije
in pravne države s strukturnimi reformami, krepitvijo javnih institucij in
izboljšanji upravljanja, kot je navedeno v prednostnih nalogah akcijskega
načrta.
(c) Nadaljnja
krepitev okvira za varstvo človekovih pravic in temeljnih
svoboščin, ki presega prednostne cilje, zlasti z naslednjim:
–                        
zagotavljanje učinkovitega izvajanja mednarodnih
zavez glede človekovih pravic in temeljnih svoboščin,
–                        
prizadevanje za dejanski moratorij na smrtno kazen.
Sodelovanje v dialogu o odpravi smrtne kazni, vključno s spoštovanjem
drugega izbirnega protokola mednarodnega pakta o državljanskih in
političnih pravicah,
–                        
sprejemanje ukrepov za zagotavljanje svobode
izražanja in neodvisnosti medijev,
–                        
ohranjanje svobode zbiranja in združevanja
in konsolidacija zakonodajnega okvira ter njegovih postopkov, zlasti z
ratifikacijo in izvajanjem Konvencije št. 87 Mednarodne organizacije dela o
sindikalni svobodi in varstvu sindikalnih pravic,
–                        
spodbujanje napredka pri premislekih o sprejetju
zakonodaje o laičnem osebnem statusu, ki bi libanonskim državljanom
omogočila državljanske pravice in obveznosti, ne glede na njihovo versko
prepričanje,
–                        
zagotavljanje nediskriminacije na podlagi
katerih koli razlogov z zakonodajo in v praksi, vključno s
preprečevanjem diskriminacije na podlagi spolne usmerjenosti,
–                        
širjenje izobraževanja o vprašanjih
človekovih pravic na vse ravni izobraževanja in v šolski kurikulum,
–                        
nadaljnje izvajanje rednih posvetovanj o
političnih vprašanjih z ustreznimi akterji civilne družbe.
(d) Družbeni mir in sprava kot posledici prizadevanja za obravnavanje ključnih vzrokov
morebitne nestabilnosti s podporo za:
–                        
vključujoč in stalen dialog med
libanonskimi skupnostmi in njihovimi predstavniki, vključno z oživitvijo
nacionalnega dialoga, dialogom med verskimi voditelji in drugimi možnimi
okviri,
–                        
pobude civilne družbe
za spodbujanje dialoga o glavnih temah, kot so nedavna zgodovinska
dediščina Libanona, socialna kohezija in skupne vrednote,
–                        
oblikovanje in izvajanje reform v različnih
sektorjih tako, da prispevajo k preseganju ločevanja v družbi s
prizadevanjem za cilje skupnega interesa,
–                        
obravnavanje vprašanja prisilnih izginotij z
ratifikacijo in izvajanjem Mednarodne konvencije o varstvu vseh oseb pred
prisilnim izginotjem in z vzpostavitvijo neodvisne nacionalne komisije, da
pripravi zakonodajo v zvezi s pogrešanimi osebami in prisilnimi izginotji.
(e)
Preprečevanje širjenja orožja za množično uničevanje in
njegovih nosilcev ter boj proti nedovoljenemu kopičenju in širjenju konvencionalnega
orožja in streliva ter hkrati izboljšanje splošnega usklajevanja in
obsežnejše sodelovanje na tem področju, pri čemer se pozornost usmeri
na:
–                        
izvajanje Resolucije VSZN št. 1540/04 in
drugih mednarodnih obveznosti; učinkoviti ukrepi za pristop k
dodatnim mednarodnim instrumentom, zlasti Ottawske konvencije o prepovedi
uporabe, skladiščenja, proizvodnje in transporta protipehotnih min in o
njihovem uničenju iz leta 1997; prispevanje k oblikovanju in
izvajanju pogodbe o trgovini z orožjem, ki postavlja visoke standarde za
ureditev zakonite trgovine s konvencionalnim orožjem,
–                        
razvoj učinkovitih nacionalnih sistemov
nadzora za izvoz in tranzit materialov, povezanih z orožjem za množično
uničevanje in njegovimi nosilci (vključno z balističnimi
izstrelki), kar vključuje blago z dvojno rabo in tehnologije;
zagotavljanje učinkovitih sankcij za kršitelje,
–                        
preprečevanje in boj proti nedovoljenemu
prometu z orožjem za množično uničevanje, njegovimi nosilci in
povezanimi materiali ter lahkim strelnim orožjem, zlasti z Akcijskim
programom ZN za preprečevanje in izkoreninjenje nedovoljene trgovine z
osebnim in lahkim orožjem ter boj proti tej trgovini v vseh njenih oblikah,
–                        
spodbujanje vzpostavitve območja na
Bližnjem vzhodu brez orožja za množično uničevanje in
pripadajočih nosilcev, ki ga bo mogoče vzajemno in dejansko
preverjati; podpora prihodnjih pobud EU v tem okviru in sodelovanje v
njih,
–                        
sprememba libanonske zakonodaje v skladu s skupnim
stališčem EU o izvozu konvencionalnega orožja.
2. Reforma in
sodelovanje na področju pravosodja, svobode in varnosti
Skupni organ EU-Libanon, ki zlasti obravnava
vprašanja v tem sektorju:
·              
pododbor za pravosodje, svobodo in varnost
Prednostne naloge, ki veljajo za ta sektor,
kot so opredeljene v glavnem delu akcijskega načrta:
·                        
preoblikovanje pravnega sistema (vključno s
segmentom zaporov) za večjo učinkovitost, uspešnost in neodvisnost
sodstva,
·                        
izboljšano upravljanje varnostnega sektorja in
delovanje organov odkrivanja in pregona, vključno s sodelovanjem,
odgovornostjo in mehanizmi nadzora,
·                        
spodbujanje integriranega upravljanja meja.
Nadaljnji cilji
(a) Boj proti drogam in njihovi zlorabi v okviru obsežne nacionalne politike, vključno s kaznivostjo in
preprečevanjem gojenja drog (tudi kar zadeva preusmerjanje predhodnih
kemičnih sestavin), uničenjem posevkov, preprečevanjem zlorabe
drog in odvisnosti, ozaveščenostjo, zdravljenjem in rehabilitacijo. To
kaže na potrebo po:
–                        
nacionalnem usklajevanju, tj. ustvarjanje medinstitucionalnega odbora za oblikovanje politike
in spremljanje njenega izvajanja,
–                        
okrepitev usposobljenosti za preprečevanje
in obravnavanje zlorabe drog na socialni ravni in z medicinskimi sredstvi,
–                        
mednarodno sodelovanje
in izmenjava informacij o vseh vidikih obsežne politike za boj proti drogam in
o izvajanju ustreznih konvencij ZN (zlasti Konvencija Združenih narodov zoper
nezakonit promet mamil in psihotropnih snovi iz leta 1988).
(b) Boj proti organiziranemu kriminalu,
zlasti trgovini z ljudmi, nedovoljenemu proizvajanju in tihotapljenju strelnega
orožja ter omrežnemu kriminalu (vključno z
otroško pornografijo). To pomeni:
–                        
izvajanje mednarodne zakonodaje (zlasti
Konvencije Združenih narodov proti mednarodnemu organiziranemu kriminalu ter
njenih protokolov iz leta 2000),
–                        
razvoj nacionalnih zmogljivosti v skladu z
mednarodnimi standardi in uredbami, vključno na področju zaščite
in pomoči za žrtve trgovine z ljudmi (pravna in socialna pomoč,
psihološka podpora, prizadevanje za ponovno vključevanje), zlasti za
ženske in otroke,
–                        
regionalno in mednarodno sodelovanje organov odkrivanja in pregona, ki izvajajo policijsko dejavnost, mejno
zaščito, carinske zadeve in sodne ukrepe, tudi med Libanonom in državami
članicami EU, katerega cilji so: izmenjava strokovnega znanja in
izkušenj o najboljših praksah, usposabljanju, vzorcih in načinih ravnanja,
spodbujanje sodelovanja na področju trgovine z ljudmi z izvornimi in
tranzitnimi državami ter pravosodno sodelovanje za zaščito prič in v programih
pomoči.
(c) Nadaljevanje boja proti pranju denarja v skladu s standardi, ki jih je določila Projektna skupina za
finančno ukrepanje, z izmenjavo informacij prek pravnih poti, z
izboljšanim sodelovanjem in podporo, tj. zlasti za:
–                        
izmenjavo posodobljenih informacij o sistemih za
boj proti pranju denarja,
–                        
krepitev sistemov računovodskih podatkov,
zlasti za spremljanje gibanja denarnih sredstev in prenosov na bančne
račune v tujini,
–                        
ohranjanje tesnega sodelovanja med organi
odkrivanja in pregona v Libanonu ter med Libanonom in mednarodnimi
organizacijami (Bližnjevzhodna in severnoafriška projektna skupina za
finančno ukrepanje) ter ustreznimi organi v državah članicah EU.
(d) Boj proti terorizmu v okviru ustreznih resolucij in konvencij ZN ob spoštovanju vseh
človekovih pravic v skladu s priporočili ZN, z izvajanjem določb
iz evro-sredozemskega kodeksa ravnanja glede boja proti terorizmu in s
krepitvijo sodelovanja med Libanonom in EU na naslednjih področjih:
–                        
boj proti financiranju terorizma v skladu s
standardi, določenimi v priporočilih Projektne skupine za
finančno ukrepanje, in z njihovim izvajanjem,
–                        
sodelovanje med agencijami za boj proti
terorizmu in organi odkrivanja in pregona Libanona ter držav
članic EU, zlasti v obliki izmenjave informacij o terorističnih
skupinah in njihovih podpornih mrežah,
–                        
izmenjava mnenj o uporabljenih sredstvih in
načinih boja proti terorizmu, tudi na tehničnih področjih in
pri usposabljanju, ter izmenjava izkušenj glede preprečevanja terorizma za
krepitev nacionalne zmogljivosti,
–                        
boj proti uporabi interneta v
teroristične namene,
–                        
pravosodno sodelovanje
na področju boja proti terorizmu,
–                        
kadar je potrebno, izvajanje vseh ustreznih
resolucij VSZN ter podpis, ratifikacija in izvajanje v celoti vseh ustreznih
konvencij ZN,
–                        
prizadevanja za oblikovanje obsežne Konvencije
ZN za boj proti terorizmu.
(e) Pravosodno sodelovanje v civilnih in kazenskih zadevah na naslednje načine:
–                        
izmenjavanje informacij o ratifikaciji in izvajanju
ustreznih mednarodnih konvencij,
–                        
razvijanje sodelovanja med sodišči
Libanona in držav članic EU, zlasti kar zadeva družinsko pravo,
–                        
spodbujanje konkretnih rešitev družinskih sporov,
da se preprečijo in razrešijo spori glede skrbništva, pravic do obiska in
ugrabitve otrok mešanih parov, vključno z mediacijo, praktičnim
pravosodnim sodelovanjem in pravosodnim usposabljanjem.
3. Gospodarska in
socialna reforma, trajnostni razvoj
3.1.
Gospodarska in finančna reforma
Skupni organ EU-Libanon, ki zlasti obravnava
vprašanja v tem podsektorju:
·              
pododbor za gospodarske in
finančne zadeve
Prednostna naloga, ki velja zlasti za ta
podsektor, kot je opredeljena v glavnem delu akcijskega načrta:
·                        
izboljšanje upravljanja javnih financ in
učinkovito dodeljevanje javnih virov.
Nadaljnji cilji 
(a) Prizadevanje za makroekonomsko in
finančno stabilnost s fiskalnimi politikami, katerih cilji so
konsolidacija, zmanjšanje primanjkljaja in vzdržnost zadolževanja ter fiskalna
disciplina v fazi izvajanja, kar pomeni:
–                        
oblikovanje dolgoročne strategije za
zmanjšanje dolga,
–                        
okrepitev organov za upravljanje dolgov,
zlasti pristojno pisarno na ministrstvu za finance, tako da se jim zagotovijo
ustrezna sredstva in izboljšani pogoji za učinkovito delovanje,
–                        
obravnavanje posebnih vprašanj (npr. kvazifiskalni
primanjkljaj in pogojne obveznosti za spodbujanje trajnostnih javnih financ),
–                        
zagotavljanje ohranjanja popolne, z zakonom
predpisane in de facto neodvisnosti centralne banke,
–                        
prihodnji pravočasni prenos neključnih
sredstev centralne banke.
(b) Notranji nadzor javnih financ (kot dopolnilo prednostnemu cilju izboljšanja upravljanja javnih
financ), katerega cilji so zlasti:
–                        
oblikovanje načrta za sistem notranjega
nadzora javnih financ (upravna odgovornost in decentralizirana notranja
revizija), vključno z okrepitvijo zakonodajnega okvira,
–                        
prizadevanje za postopno uskladitev z mednarodno
sprejetimi standardi (MZRS, Inštitut notranjih revizorjev, INTOSAI) in
najboljšimi praksami EU za nadzor in revizijo javnih prihodkov, izdatkov,
premoženja in obveznosti,
–                        
vzpostavitev oddelkov za notranjo revizijo v
vseh proračunskih subjektih, vključno zlasti s centralnim oddelkom za
revizijsko usklajevanje znotraj ministrstva za finance,
–                        
izvajanje in objava rednih revizij, zlasti
za Svet za razvoj in obnovo, nacionalni zavod za socialno zavarovanje in
občinski razvojni sklad.
(c) Napredek k popolnoma
delujočemu tržnemu gospodarstvu, zlasti kar zadeva:
–                        
izvajanje privatizacije ali korporatizacije
sektorjev, ki so večinoma v lasti države, zlasti javnih podjetij, z visoko
stopnjo preglednosti,
–                        
ustvarjanje spodbudnega okolja za naložbe,
vključno z ustrezno zaščito tujih naložb,
–                        
izvajanje zakona o finančnih trgih
(št. 161/2011), vključno z opredelitvijo potreb po tehnični
podpori z libanonske strani za vzpostavitev organa za finančni trg in
njegovo pripravo na celovito delovanje.
3.2.        Socialna
in migracijska vprašanja, trajnostni nacionalni in regionalni
družbeno-gospodarski razvoj
Skupni organi EU-Libanon, ki zlasti
obravnavajo vprašanja v tem podsektorju:
·              
pododbor za socialna in migracijska vprašanja
Prednostne naloge, ki veljajo za ta podsektor,
kot so opredeljene v glavnem delu akcijskega načrta:
·                        
podpora učinkovite krepitve občin in
lokalnih organov, katere cilj je večja decentralizacija in trajnostni
regionalni družbeno-gospodarski razvoj,
·                        
izboljšanje zagotavljanja socialne zaščite in
zdravstvenega varstva.
Nadaljnji cilji
(a) Sodelovanje pri migracijskih in
povezanih vprašanjih z okrepljenim dialogom, izmenjavo
informacij in/ali sprejetjem posebnih ukrepov:
–                        
upravljanje zakonite migracije, vključno s politikami sprejema in bivanjem, zbiranje podatkov o
razpoložljivih spretnostih in znanjih ter zaposlitvene možnosti in povezani
postopki na obeh straneh, vključevanje migrantov (vključno z
nediskriminacijo, zaščita pred ksenofobijo), povezave med migracijo in
razvojem (produktivna vloga diaspor),
–                        
preprečevanje in nadzorovanje nezakonite
migracije, vključno z zbiranjem in posredovanjem
točnih podatkov o njenem obsegu, spremljanje migracijskega gibanja (v
Libanon in EU ter tranzitna migracija), sodelovanje z regionalnimi državami in
izvornimi državami, uporaba ustreznih politik za vračanje nezakonitih
migrantov, podporni ukrepi za preprečevanje in zatiranje nedovoljene
migracije (tudi prek morja) ter krepitev ozaveščenosti glede nevarnosti
trgovine z ljudmi,
–                        
ponovni sprejem lastnih
državljanov z možnostjo sklenitve sporazuma o ponovnem sprejemu med Libanonom
in EU ter njenimi državami članicami, tudi glede oseb brez državljanstva
in državljanov tretjih držav,
–                        
varnost potnih listin in vizumov v skladu z
mednarodnimi standardi, vključno z biometričnimi tehnologijami,
–                        
sinergija z evro-sredozemsko pobudo in drugimi
mednarodnimi pobudami o raziskavah migracije in možnosti udeležbe Libanona v
ustreznih programih Skupnosti,
–                        
dialog o obstoječih pravilih in postopkih
glede vizumov v Libanonu in EU, kadar koli pogodbenici menita, da je
potreben in izvedljiv.
(b) Javno zdravje,
ki presega prednostni cilj, določen v glavnem delu akcijskega načrta,
s ciljem preprečevanja in nadzora bolezni ter povečanja zdravstvene
varnosti, zlasti na naslednje načine:
–                        
spodbujanje preprečevanja in nadzorovanja
nalezljivih in nenalezljivih bolezni, vključno z izmenjavo zdravstvenih
informacij in celostnim ter pravočasnim izvajanjem mednarodnih
zdravstvenih sporazumov, zlasti Mednarodnega zdravstvenega pravilnika in Okvirne
konvencije o nadzoru nad tobakom,
–                        
spodbujanje zmogljivosti za ugotavljanje nevarnosti
za zdravje in odzivanje nanje z usposabljanjem in krepitvijo pripravljenosti in
sistemov nadzora.
(c) Spodbujanje zaposlenosti z ustvarjanjem ugodnega okolja v smislu razvijanja spretnosti in znanj,
enakih možnosti za vse in motivacijske socialne politike, zlasti na naslednje
načine:
–                        
oblikovanje obsežne strategije za socialni razvoj
in zaposlovanje kot osnovnega dokumenta,
–                        
stalen socialni dialog, tudi znotraj Ekonomskega in
socialnega sveta ter s tristranskim dialogom, da se razvijejo možnosti za partnerstva
med zasebnim sektorjem in civilno družbo s posebnim poudarkom na področju
poklicnega usposabljanja,
–                        
spodbujanje udeležbe žensk in mladih na trgu
dela z zmanjšanjem ovir za vstop na trg dela, uvajanje posebnih programov za
tehnično in poklicno usposabljanje ter sprejetje tržno usmerjenega
pristopa, da se poveča njihova zaposljivost,
–                        
posodobitev nacionalne
službe za zaposlovanje,
–                        
motivacijska politika koristi, usmerjena k
spodbujanju aktivnega iskanja zaposlitve in prekvalificiranju v skladu s
potrebami trga dela.
(d) Krepitev sistemov
socialne varnosti za zmanjšanje revščine ter hkrati povečanje
učinkovitosti in uspešnosti sistema državnih socialnih zavarovanj, kar
vključuje: 
–                        
oblikovanje obsežne strategije za socialni razvoj
in zaposlovanje kot osnovnega dokumenta,
–                        
ovrednotenje in izboljšanje učinkovitosti,
ciljne usmerjenosti in vključevanja obstoječih sistemov, npr. s
preprečevanjem podvajanja vladnih subvencij,
–                        
preoblikovanje sistema socialnih zavarovanj in hkrati progresivni premik od splošnih proračunskih subvencij
in davčnih oprostitev k transferjem na podlagi ugotovljenega
premoženjskega stanja v najbolj ogrožena gospodinjstva,
–                        
ponovna vzpostavitev konstruktivnega socialnega
dialoga (tristranskega in dvostranskega),
–                        
programi in pobude, katerih cilj je spodbujanje socialne
vključenosti in boj proti diskriminaciji s posebnim poudarkom na
ženskah in marginaliziranih skupinah.
(e) Trajnostni regionalni razvoj poleg prednostnega cilja, opredeljenega v glavnem delu akcijskega
načrta, s posebnim poudarkom na krepitvi družbeno-gospodarske kohezije
libanonskih regij, ustvarjanju delovnih mest in spodbujanju načel
trajnostnega razvoja na naslednje načine:
–                        
oblikovanje obsežnega dolgoročnega programa
za trajnostni razvoj libanonskih regij,
–                        
pobude za širitev gospodarskih dejavnosti tudi izven
širše regije Bejruta,
–                        
vključevanje
vprašanj trajnostnega razvoja v sektorske politike in vzpostavitev enostavnih
postopkov za usklajevanje glede vprašanj trajnostnega razvoja med zadevnimi
sektorji.
4. Vprašanja v
zvezi s trgovino, tržna in regulativna reforma
4.1.
Industrija, trgovina in storitve
Skupni organi EU-Libanon, ki zlasti
obravnavajo vprašanja v tem sektorju:
·              
pododbor za industrijo, trgovino in storitve
Prednostne naloge, ki veljajo za ta sektor,
kot so opredeljene v glavnem delu akcijskega načrta:
·                        
povečanje konkurenčnosti trgovine in
nadaljnje trgovinsko povezovanje v EU in na mednarodnih trgih, pristop k STO (velja
tudi za podsektor 4.2);
·                        
izboljšanje poslovnega okolja, zlasti za mikro,
mala in srednje velika podjetja (v nadaljnjem besedilu: MMSP), in razvoj
pogojev na domačem trgu v ključnih sektorjih.
(velja tudi za podsektorja 4.2 in 5.1)
Nadaljnji cilji
(a) Dodatno poglabljanje
dvostranskih in regionalnih trgovinskih odnosov ter sprejetje ukrepov za
prispevanje k temu cilju, zlasti:
–                        
skupno raziskovanje načinov, kako po pristopu
Libanona k STO dodatno poglobiti dvostranske trgovinske odnose med EU in
Libanonom, tudi na področju trgovine s storitvami in na regulativnih
področjih, povezanih s trgovino,
–                        
pristop k Sporazumu iz Agadirja in njegovo
izvajanje,
–                        
udeležba v drugih regionalnih in podregionalnih
trgovinskih pobudah, kot je mehanizem, namenjen olajšanju trgovine in naložb,
ter tesnejše sektorsko sodelovanje,
–                        
poglobitev trgovinskih odnosov s sosednjimi
državami z izvajanjem sporazumov o prosti trgovini,
–                        
dokončanje notranjih postopkov, potrebnih za
sprejetje protokola za vzpostavitev mehanizma za reševanje sporov za
razrešitev trgovinskih sporov v skladu s Pridružitvenim sporazumom,
–                        
krepitev libanonske upravne zmogljivosti v sistemih
mednarodne izmenjave podatkov in obveščanja o trgovini.
4.2. Trg,
konkurenca in poslovno okolje
Skupni organi EU-Libanon, ki zlasti
obravnavajo vprašanja v tem sektorju:
·              
pododbor za notranji trg
Prednostne naloge, ki veljajo zlasti za ta
sektor, kot so opredeljene v glavnem delu akcijskega načrta:
·                        
izboljšanje poslovnega okolja, zlasti za MMSP, in
razvoj pogojev na domačem trgu v ključnih sektorjih;
·                        
povečanje konkurenčnosti trgovine in
nadaljnje trgovinsko povezovanje v EU in na mednarodnih trgih, pristop k STO.
Nadaljnji cilji
(a) Dodatni
zakonodajni in regulativni ukrepi za izboljšanje poslovnega okolja v
Libanonu, ki presegajo prednostni cilj, zlasti na naslednje načine:
–                        
sprejetje zakonodaje in zagotavljanje izvrševanja
na področjih konkurence, tehničnih uredb in postopkov za ugotavljanje
skladnosti, meroslovja, spodbujanja izvoza, pravic industrijske lastnine,
avtorskih pravic in povezanih pravic intelektualne lastnine v skladu s
standardi EU in mednarodnimi standardi,
–                        
izvajanje zakonodaje iz leta 2005 o varstvu
potrošnikov in aktivacija nacionalnega sveta za varstvo potrošnikov,
–                        
sprejetje zakonodaje o odprtem in preglednem
oddajanju javnih naročil,
–                        
sprejetje zakonodaje o javnih in zasebnih
partnerstvih,
–                        
izboljšanje sistema gospodarskega pravosodja,
–                        
oblikovanje smernic upravljanja podjetij za javna
in zasebna podjetja,
–                        
sprejetje računovodskih pravil v skladu z
mednarodnimi standardi in standardi EU ter strokovna usposobljenost
revizorjev.
(b) Izboljšanje konkurenčnosti
storitvenega sektorja, zlasti na naslednje načine: 
–                        
poenostavitev regulativnih in upravnih pogojev,
–                        
regulativna reforma sektorja finančnih
storitev (bančništvo, zavarovalništvo in
vrednostni papirji), vključno z učinkovitim in neodvisnim nadzorom v
skladu s standardi EU in mednarodnimi standardi,
–                        
vzpostavitev observatorija konkurenčnosti,
–                        
podpora razvoja enotne zbirke statističnih
podatkov o storitvah,
–                        
podpora oblikovanja in izvajanja programa
posodabljanja storitev.
4.3. Carine in
obdavčitve
Skupni organ EU-Libanon, ki zlasti obravnava
vprašanja v tem sektorju:
·              
pododbor za carine in obdavčitve
Cilji
a) Izboljšano
delovanje carinske službe,
poenostavitev in posodobitev carinskih postopkov:
–                        
nadaljnja uskladitev in poenostavitev
carinske zakonodaje, zakonika in postopkov v skladu s priporočili iz
Palerma, vključno z nadaljnjo informatizacijo in avtomatizacijo carinskih
postopkov,
–                        
okrepitev dialoga in sodelovanja glede
obstoječe zakonodaje na področju carinskega nadzora piratskega in
ponarejenega blaga ter pri njenem izvajanju, pa tudi pri izmenjavi ustreznih
statističnih podatkov,
–                        
krepitev sodelovanja med EU in Libanonom pri boju
proti nepravilnostim in goljufijam v carinskih in s tem povezanih zadevah,
sprejetje in izvajanje carinske etične politike (v skladu z
deklaracijo iz Arushe Sveta za carinsko sodelovanje),
–                        
nadaljnja krepitev sodelovanja libanonske
carinske službe z drugimi agencijami, ki delujejo na meji, v okviru
integriranega upravljanja meja,
–                        
podpora razvoju ukrepov v zvezi z analizo
tveganja pri carinskem nadzoru za zagotavljanje varnosti in zaščite
uvoženega ali izvoženega blaga ali blaga v tranzitu,
–                        
zagotavljanje ustreznega notranjega ali zunanjega znanja
in izkušenj za carinske uprave, zlasti laboratorijske zmogljivosti.
b) Izboljšanja na
področju obdavčitve:
–                        
nadaljnja posodobitev in poenostavitev
struktur in postopkov davčnega upravljanja,
–                        
nadaljevanje dialoga za spodbujanje sprejetja
načel kodeksa ravnanja za obdavčitev podjetij,
–                        
nadaljevanje prizadevanj za oblikovanje mreže
dvostranskih sporazumov med Libanonom in državami članicami EU o izogibanju
dvojnega obdavčevanja, vključno z izboljšanjem preglednosti in
izmenjavo informacij v skladu z mednarodnimi standardi. 
5. Izobraževanje
in raziskave, informacijska družba, civilna družba in kultura
Skupni organ EU-Libanon, ki zlasti obravnava
vprašanja v tem sektorju:
·              
pododbor za raziskave, inovativnost,
informacijsko družbo, izobraževanje in kulturo
5.1.
Izobraževanje, znanost in tehnologija, raziskave in razvoj, družba inovacij in
informacijska družba
Prednostne naloge, ki veljajo za ta podsektor,
kot so opredeljene v glavnem delu akcijskega načrta:
·                        
izvajanje nacionalne izobraževalne strategije,
izboljšanje tehničnega in poklicnega usposabljanja,
·                        
izboljšanje poslovnega okolja, zlasti za MMSP, in
razvoj pogojev na domačem trgu v ključnih sektorjih.
Nadaljnji cilji
(a) Preseganje
prednostnega cilja: razvoj osnovnošolskega in srednješolskega izobraževanja,
kar zadeva zaostritev standardov, izboljšanje kakovosti in zagotavljanje
dostopa za vse, s posebnim poudarkom na:
–                        
izboljšanju kakovosti z zagotavljanjem
razpoložljivosti ustreznih človeških virov (učitelji,
profesorji in upravno osebje) in njihovega strokovnega napredovanja,
–                        
zagotavljanju dostopa do kakovostnega izobraževanja
za vse Libanonce, vključno z revnimi, prikrajšanimi posamezniki in
marginaliziranimi osebami.
(b) Preseganje
prednostnega cilja: razvoj poklicnega in tehničnega izobraževanja,
kar zadeva izboljšanje kakovosti, zagotavljanje dostopa za vse, spodbujanje
konkurenčnosti in zaposljivost, s posebnim poudarkom na:
–                        
izboljšanju kakovosti z zagotavljanjem
razpoložljivosti ustreznih človeških virov (učitelji,
profesorji in upravno osebje) in njihovega strokovnega napredovanja,
–                        
pregledu in posodobitvi
vseh razpoložljivih programov in specializacij v poklicnem in tehničnem
izobraževanju,
–                        
krepitvi institucionalne zmogljivosti za
oblikovanje in izvajanje izobraževalne politike ter posodabljanje in
oblikovanje novih kurikulumov,
–                        
učinkoviti uporabi podpore EU za posodabljanje poklicnega izobraževanja in usposabljanja,
–                        
krepitvi partnerstev in sodelovanja na
področju poklicnega in tehničnega izobraževanja.
(c) Preseganje
prednostnega cilja: nadaljnja reforma in posodobitev višjega in
visokošolskega izobraževanja, da se spodbujajo konkurenčnost,
zaposljivost in mobilnost ter okrepi skladnost s standardi EU, zlasti na
naslednje načine:
–                        
krepitev institucionalne zmogljivosti za
oblikovanje in izvajanje izobraževalne politike ter oblikovanje novih
kurikulumov, zlasti na področju znanosti in informacijske tehnologije,
–                        
celovita uporaba programa TEMPUS in
njegovega naslednika pri komponentah sodelovanja in usmerjenosti k reformam,
–                        
spodbujanje mobilnosti študentov z aktivno udeležbo
v razpoložljivih programih, vključno s programom Erasmus Mundus in
njegovim naslednikom.
(d) Razvoj
libanonskih zmogljivosti na področju znanstvenih in tehnoloških
raziskav in inovativnosti za spodbujanje gospodarske rasti in socialnega
razvoja, zlasti na naslednje načine:
–                        
podpora udeležbe libanonskih subjektov v prihodnjem
programu Obzorje 2020 in s pomočjo strategije javnega
obveščanja za spodbujanje udeležbe libanonskih subjektov,
–                        
udeležba Libanona v mednarodni razsežnosti evropskega
raziskovalnega prostora,
–                        
oblikovanje in večje financiranje raziskovalne
in inovacijske politike v skladu z libanonskimi cilji trajnostnega in
uravnoteženega razvoja, vključno z reformami sistema raziskav in razvoja
ter ustreznim regulativnim okvirom,
–                        
zagotavljanje povečanih naložb v raziskave
in inovativnost s strani javnega in zasebnega sektorja, vključno z
okrepljenimi človeškimi, materialnimi in institucionalnimi viri,
–                        
sprejetje statusa raziskovalca v javnem sektorju,
–                        
sodelovanje pri znanstvenih izmenjavah na
visoki ravni, vključno z okrepljeno udeležbo v dejavnostih Marie
Sklodowska-Curie,
–                        
zagotavljanje zavezanosti izvajanju prednostnih
nalog ZTIP (znanost, tehnologija in inovacijska politika).
(e) Sodelovanje
pri razvijanju politik informacijske družbe in medijskih
politik v Libanonu, kar vključuje:
–                        
izmenjavo najboljših praks glede strateškega upravljanja elektronskih komunikacijskih omrežij,
izdaje licenc, pravic intelektualne lastnine, razvoja elektronskih transakcij
za spodbujanje izmenjav med podjetji ter e-storitev za državljane in nadaljnji
razvoj informacijske družbe na nacionalni, regionalni in svetovni ravni,
–                        
spodbujanje zanesljivega in stabilnega delovanja
mrež in storitev v duhu odprtosti in interoperabilnosti, tudi z aktivno
udeležbo Libanona v mreži regulatorjev v južnem Sredozemlju na področju
elektronskih komunikacij (EMERG),
–                        
spodbujanje prostega in brezplačnega
dostopa do interneta, tudi s sodelovanjem z regulatorji za elektronske
komunikacije v južni sredozemski regiji,
–                        
sodelovanje na področju znanosti in
tehnologije v IKT, tudi v smislu okvirnih programov EU
za raziskave in tehnološki razvoj in sodelovanje, v povezavi z mrežami za
raziskave in izobraževanje ter v mreži EUMEDCONNECT,
–                        
na avdio-vizualnem in medijskem področju
osredotočenost na oblikovanje preglednega, učinkovitega in predvidljivega
regulativnega okvira, skupaj z neodvisnim regulativnim organom na
avdio-vizualnem in medijskem področju,
–                        
dialog o avdio-vizualni in medijski vsebini,
vključno s sodelovanjem v boju proti rasizmu, verski nestrpnosti in
ksenofobiji.
(f) Prestrukturiranje
sektorja informacijskih in komunikacijskih tehnologij (IKT), da se izboljša
njegova učinkovitost in upravljanje, ter z namenom nadaljnje
liberalizacije in zlasti na naslednje načine:
–                        
dokončanje korporatizacije sektorja za
omogočanje udeležbe zasebnih subjektov in tujih naložb, da se doseže
delujoč trg, ki prispeva h gospodarski rasti,
–                        
razvoj libanonskega pravnega in regulativnega
okvira za elektronske komunikacije, ki se usklajuje z EU, da se obravnavajo
vprašanja avtorizacije, dostopa in medsebojne povezanosti omrežij in storitev,
enotne storitve, pravic uporabnika, varstva potrošnikov, zasebnosti podatkov in
varstva podatkov v elektronskih komunikacijah ter učinkovite uporabe
radijskega spektra,
–                        
podpora za medsebojno povezovanje z drugimi
sektorji, ki lahko imajo ugodnosti od IKT.
5.2. Mladina
in šport, civilna družba, kultura in medosebni stiki
Nadaljnji cilji
(a) Dialog in
sodelovanje na področju mladinske politike in športa, s posebnim
poudarkom na vprašanjih mobilnosti in, na nacionalni ravni, delitvah v družbi.
Prizadevanja bodo posebej vključevala:
–                        
spodbujanje mladinske mobilnosti s
spodbujanjem mladinskih izmenjav za širšo uporabo programov, ki jih
podpira EU, in večjim številom izvedenih izmenjav z bivanjem v tuji
državi v okviru mobilnosti,
–                        
spodbujanje izmenjav mladih strokovnjakov
med evropskimi in libanonskimi institucijami in organizacijami,
–                        
sodelovanje z mladimi za obravnavanje kompleksnih
vprašanj sektaških in drugih delitev s praktičnimi in konstruktivnimi
pobudami, katerih cilj je spodbujanje enotnosti, državljanstva in
miroljubnega razvoja,
–                        
spodbujanje povezanosti med EU in Libanonom na
področju neformalnega izobraževanja za mlade, tudi z medkulturnim
dialogom,
–                        
zagotavljanje uspešnega izvajanja evro-sredozemskega
mladinskega programa z izboljšanjem delovanja ustreznih struktur na
libanonski strani.
(b) Podpora nadaljnjega
razvoja civilne družbe s podpiranjem ugodnega okolja in krepitvijo
libanonskih obstoječih mrež civilne družbe, zlasti na naslednje
načine:
–                        
nadaljnje prilagajanje pravnega in upravnega
okvira za prosto delovanje, aktivnosti in stalen razvoj civilne družbe,
–                        
spodbujanje stikov med organizacijami
civilne družbe v Libanonu in EU z dejavnim obveščanjem o razpoložljivih
programih in instrumentih za ta namen,
–                        
omogočanje libanonskim organizacijam civilne
družbe, da kot partner libanonske vlade v celoti in učinkovito prispevajo
k pospeševanju gospodarskega, političnega in družbenega razvoja v državi v
skladu z nacionalno zakonodajo,
–                        
krepitev vloge potrošnikov, da
zaščitijo svoje legitimne interese s strukturami civilne družbe.
(c) Spodbujanje kulturnega
sodelovanja in medkulturnega dialoga med EU in Libanonom na mednarodni,
regionalni, dvostranski in lokalni ravni, kar vključuje:
–                        
sodelovanje v mednarodnih forumih in zlasti v
organizaciji UNESCO za podpiranje kulturne raznolikosti ter ohranjanje
in zaščito kulturne in zgodovinske dediščine To pomeni, da Libanon
podpiše, ratificira in izvaja Konvencijo UNESCO o varovanju in spodbujanju
raznolikosti kulturnih izrazov,
–                        
bolj aktivna udeležba Libanona v kulturnih
programih, ki jih podpira EU,
–                        
udeležba v dejavnostih evro-sredozemske
fundacije Anne Lindh za dialog med kulturami,
–                        
spodbujanje neposrednega sodelovanja na
področju kulture na notranji ravni, tj. na ravni libanonskih governoratov
in občin,
–                        
zaščita stavbne dediščine v
Libanonu, vključno z mesti na seznamu Unesca,
–                        
spodbujanje sedanje kulture Libanona in EU s
podpiranjem razpona kulturnih dejavnosti med libanonskimi in evropskimi
subjekti ter medosebnih stikov in pobud, 
–                        
podpora kulturnih središč, ki spodbujajo
kulturno raznolikost.
6. Kmetijstvo in
ribištvo
Skupni organ EU-Libanon, ki zlasti obravnava
vprašanja v tem sektorju:
·              
pododbor za kmetijstvo in ribištvo
Prednostne naloge, ki veljajo za ta sektor,
kot so opredeljene v glavnem delu akcijskega načrta:
·                        
izboljšanje proizvodnje in trženja kmetijskih
proizvodov v skladu z mednarodnimi standardi, spodbujanje liberalizacije,
pospeševanje konkurenčnosti in razvijanje kmetijskega gospodarstva.
Nadaljnji cilji
(a) Povečanje
kakovosti in krepitev zmogljivosti kmetijske proizvodnje, zlasti s
poudarkom na:
–                        
krepitvi vloge kmetijskih raziskovalnih
središč pri izboljšanju produktivnosti, varnosti hrane in kakovosti
kmetijskih in predelanih kmetijskih proizvodov; okrepljeno sodelovanje med
evropskimi raziskovalnimi središči, zlasti na področjih genskega
inženiringa in biotehnologije,
–                        
širši uporabi tehnologije v kmetijskem
sektorju in v različnih proizvodnih fazah,
–                        
ukrepih za spodbujanje zasebnih naložb,
–                        
krepitvi upravne zmogljivosti zemljiškega katastra.
(b) Okrepljene
dejavnosti in sodelovanje glede ohranjanja in trajnostnega upravljanja ribolovnih
virov v Sredozemlju, zlasti na naslednje načine:
–                        
krepitev znanstvenih, tehničnih in upravnih zmogljivosti
za spremljanje, vrednotenje in upravljanje ribolovnih virov, ki se
izkoriščajo, ter morskega okolja s posebnim poudarkom na vidikih
dolgoročne trajnosti,
–                        
krepitev prizadevanj za sodelovanje v okviru regionalnih
organizacij za upravljanje ribištva, zlasti Generalne komisije za ribištvo
v Sredozemlju,
–                        
spodbujanje pomena združenj ribičev za
odgovorno ribištvo in izboljšanje možnosti, da so njihova združenja zastopana v
mednarodnih in multilateralnih organizacijah.
7. Promet,
energetika in okolje
Skupni organ EU-Libanon, ki zlasti obravnava
vprašanja v tem sektorju:
·              
pododbor za promet, energetiko in okolje
7.1. Promet
Cilji
(a) Nadaljnje sodelovanje
in integracija z EU na področju prometa in hkrati aktivna udeležba pri
regionalnih prizadevanjih za ta cilj, zlasti glede:
–                        
pogajanja o Evro-sredozemskem letalskem sporazumu
z Libanonom v skladu s ciljem ustvarjanja evro-sredozemskega skupnega
letalskega območja in z namenjanjem ustrezne pozornosti zadevam letalske
varnosti in zaščite,
–                        
opredelitve in začetka izvajanja prednostnih projektov
regionalne infrastrukture v okviru čezsredozemskega prometnega
omrežja,
–                        
prizadevanj za medsebojno povezanost
čezsredozemskih in vseevropskih prometnih omrežij v skladu s
Sporočilom Evropske komisije julija 2011 („EU in sosednje regije:
prenovljeni pristop k prometnemu sodelovanju“),
–                        
nadaljnje udeležbe pri razvoju Agencije za
evropski GNSS (Galileo) v okviru dejavnosti sredozemskega in regionalnega
sodelovanja v zvezi s satelitskimi navigacijskimi sistemi,
–                        
sodelovanja s partnerji EU in sredozemskimi
partnerji v okviru Mednarodne pomorske organizacije.
(b) Oblikovanje integrirane
pomorske politike ob upoštevanju celotnega razpona različnih morskih
in pomorskih interesov ter mednarodnih sporazumov in dolgoročne trajnosti,
s posebnim poudarkom na:
–                        
krepitvi upravljanja pomorskih dejavnosti na
nacionalnih in ožjih ravneh, kot je ustrezno, tudi z okrepitvijo upravne
zmogljivosti za usklajevanje učinkov različnih gospodarskih sektorjev
na morju (tudi na obalnih območjih),
–                        
spoštovanju ustreznih mednarodnih in regionalnih konvencij,
vključno z uskladitvijo z zakonodajo EU, kadar je ustrezno, in udeležbo v
regionalnem sodelovanju,
–                        
zagotavljanju pomorske varnosti in zaščite
s celostnim izvajanjem zahtev Mednarodne konvencije o varstvu človeškega
življenja na morju in Mednarodnega kodeksa o zaščiti ladij in
pristanišč pred terorističnimi dejanji ter sistemov držav zastave in
pomorskih inšpekcij,
–                        
razvoju in reorganizaciji pristaniškega sektorja,
da se poveča učinkovitost in uvede neodvisna pristaniška oblast,
odgovorna za regulacijo in nadzor,
–                        
vključevanju te politike v sektorske politike,
vključno z nacionalno ribiško politiko,
–                        
možnosti trajnostnega razvoja teh hkratnem
razvijanju pomorske industrije, povečevanju njene konkurenčnosti in
spodbujanju udeležbe zasebnega sektorja v vseh pogledih, vključno s pristanišči
in pristaniškimi dejavnostmi,
–                        
napredku k vzpostavitvi zaščitenih
območij/bioloških rezervatov v skladu s priporočili in sedanjimi
dejavnostmi v okviru mednarodnega in regionalnega sodelovanja (Barcelonska
konvencija, Generalna komisija za ribištvo v Sredozemlju).
(c) Nadaljnje
izvajanje nacionalne letalske politike z upravno reorganizacijo in
nadaljnjo liberalizacijo, tudi v segmentu letališč. To pomeni:
–                        
okrepitev upravne zmogljivosti, vključno z
vzpostavitvijo avtonomne uprave za civilno letalstvo s poudarkom na
regulativnih nalogah,
–                        
progresivno liberalizacijo čarterskih
in rednih letov ter oceno možnosti liberalizacije v storitvah zemeljske oskrbe
na letališčih,
–                        
izvajanje evropskih in mednarodnih letalskih
standardov (Združeni letalski organi, Evropska agencija za varnost v
letalstvu), tudi kar zadeva varnost in zaščito.
(d) Oblikovanje in
izvajanje nacionalne politike kopenskega prometa s posebno
osredotočenostjo na trajnostni promet in vključujoč zlasti:
–                        
reguliran in dobro delujoč javni promet v
velikih mestih in med mesti,
–                        
oživitev železniškega omrežja,
–                        
povečanje deleža javnega prometa v skupnem
modalnem splitu.
(e) Sprejetje nacionalne
politike o varnosti v cestnem prometu, vključno z vidiki
preprečevanja cestnega nasilja, kot je predrzna vožnja in drugo nevarno
vedenje, zagotavljanja vključenosti vseh institucionalnih partnerjev, ki
delujejo v upravljanju prometa in na področju varnosti v cestnem prometu,
in ciljne usmerjenosti med drugim na:
–                        
izboljšanje cestne infrastrukture z razmislekom o sprejetju
pomoči, ki jo zagotavlja direktiva EU o izboljšanju varnosti cestne
infrastrukture,
–                        
razvoj mehanizmov tehničnega nadzora in
tehničnega pregleda vozil,
–                        
izvajanje ustreznih mednarodnih konvencij, zlasti o
prevozu nevarnega blaga,
–                        
usklajevanje s standardi EU in mednarodnimi
standardi.
7.2.
Energetika
Prednostna naloga, ki velja za ta podsektor,
kot je opredeljena v glavnem delu akcijskega načrta:
·                        
izvajanje energetske strategije za povečanje
oskrbe z električno energijo z uvedbo strukturne reforme in spodbujanjem
rabe obnovljivih in nizkoogljičnih virov energije ter energetske
učinkovitosti.
Nadaljnji cilji
(a) Libanonska konvergenca
k EU, kar zadeva cilje energetske politike in tržnih načel, tudi v
okviru regionalnega sodelovanja z EU, in zlasti na naslednje načine: 
–                        
sprejetje dolgoročne energetske strategije,
ki določa konvergenco k ciljem EU in obsega vse podsektorje,
vključno z okrepitvijo institucij in financiranjem,
–                        
opis postopka postopne konvergence k načelom
notranjega trga EU z električno energijo in plinom,
–                        
proučitev možnosti za udeležbo Libanona v
programu Inteligentna energija – Evropa,
–                        
spodbujanje regionalnega sodelovanja z drugimi državami v Mašreku in drugje, da se doseže širše sodelovanje
med to regijo in EU.
7.3. Okolje,
vključno s podnebnimi spremembami
Prednostna naloga, ki velja za ta podsektor,
kot je opredeljena v glavnem delu akcijskega načrta:
·                        
upravni/zakonodajni ukrepi za izboljšanje
okoljskega upravljanja in napredek pri boju proti podnebnim spremembam.
Nadaljnji cilji
(a) Ukrepi za boj proti podnebnim spremembam in podpiranje
razvoja, ki je odporen na podnebne spremembe in povzroča majhne emisije, z
ustreznim oblikovanjem politik, izmenjavo informacij, tehnološko posodobitvijo
in krepitvijo zmogljivosti, zlasti na naslednje načine:
–                        
uvajanje sprejemanja odločitev, ki upošteva
podnebne spremembe, z uporabo pomoči EU z opredelitvijo in oblikovanjem
politik o ublažitvi podnebnih sprememb in prilagoditvi nanje,
–                        
izboljšanje ustreznih zmogljivosti v javnem in
zasebnem sektorju v smislu meritev, poročanja, verifikacije glede
ukrepov za zmanjšanje emisij toplogrednih plinov s poudarkom na zahtevah,
aplikacijskih protokolih in orodjih, zlasti za energetski sektor,
–                        
uporaba orodij za spremljanje podnebja in
izmenjava informacij ter najboljših praks o blaženju podnebnih sprememb in
prilagoditvi nanje,
–                        
vključitev razvoja, ki je odporen na
podnebne spremembe in povzroča majhe emisije, v libanonsko razvojno
strategijo, krepitve zmogljivosti v zvezi s tem, podpora regionalnih izmenjav
in sodelovanja za ta cilj ter strateško spodbujanje nizkoogljične
energije,
–                        
dejavna udeležba v Durbanski platformi med
izvajanjem določb v skladu z Okvirno konvencijo ZN o spremembi podnebja
in Kjotskim protokolom,
–                        
priprava zadevnih zainteresiranih strani na uporabo
novih mehanizmov, o katerih se razpravlja na mednarodni ravni, zlasti
nacionalno ustreznih blažilnih ukrepov (NAMA) in sektorskih mehanizmov za
dobropise.
(b) Posebno sodelovanje med EU in Libanonom, da se okrepita zaščita in upravljanje okolja v okviru obstoječih
in prihodnjih okoljskih ukrepov, zlasti programa Obzorje 2020, in
vključujoč naslednja področja:
–                        
sistematična izmenjava okoljskih informacij,
–                        
podpora razvoja infrastrukturnih projektov,
da se zanje omogoči zunanje financiranje, zlasti s spodbujanjem skladnosti
z zavezami v okviru Barcelonske konvencije, kot je preprečevanje na obalo
ali v morje odloženih/odvrženih odpadkov in zmanjšanje organske onesnaženosti
odpadnih voda,
–                        
opredelitev in obravnavanje primanjkljajev v
okoljski upravni usposobljenosti,
–                        
vključitev regionalnih zavez iz Barcelonske
konvencije, zlasti glede zmanjšanja onesnaževanja in zaščite biotske
raznovrstnosti z biološkimi rezervati, v okoljske projekte in upravljanje.
(c) Pospeševanje
izvajanja celostnega upravljanja vode na strani ponudbe in povpraševanja
ob hkratnem zagotavljanju zaščite in spremljanja vodnih virov ter
vključevanju v mednarodno sodelovanje, zlasti na naslednje načine:
–                        
dosledna uporaba metodologij in praks celostnega
upravljanja vode,
–                        
izboljšanje količine in kakovosti oskrbe z
vodo iz površinskih in talnih virov z uporabo integriranih načrtov in
projektov za zagotovitev ustreznega varstva okolja,
–                        
izboljšanje upravljanja povpraševanja po
vodi iz vseh sektorjev (komunalni, turistični, industrijski, kmetijski in
okoljski sektor),
–                        
zaščita površinskih in talnih vodnih virov
pred vsemi viri onesnaževanja,
–                        
vzpostavitev nacionalne mreže za spremljanje
površinske in talne vode za natančen nadzor ravni in kakovosti površinske
in talne vode,
–                        
prizadevanje na nacionalni ravni in v mednarodnih
okvirih za obravnavanje regionalnih in čezmejnih vprašanj upravljanja
vodnih virov ter za opredelitev možnosti za produktivno regionalno
sodelovanje, vključno glede vprašanja širjenja puščav.
(d) Krepitev okoljske ozaveščenosti in podpore za dejavnosti lokalnih organov, civilne družbe in zasebnega
sektorja ter sodelovanje z njimi, zlasti na naslednje načine:
–                        
izvajanje načrta izobraževanja in
ozaveščenosti glede okolja,
–                        
vzpostavitev postopkov za javno udeležbo in
dostop do okoljskih informacij, 
–                        
objavljanje rednih poročil o stanju
okolja,
–                        
okrepitev zahtevanih zmogljivosti in postopkov v okoljskih
presojah. Razvijanje pilotnih projektov na prednostnih
področjih in široko obveščanje o rezultatih,
–                        
spodbujanje dejavnosti zasebnega sektorja, akterjev
civilne družbe in lokalnih organov, ki delujejo v okoljskem sektorju.